Σημάδια ότι δεν έχει και τόση αυτοπεποίθηση – 1NEWS – ΝΕΑ ΚΑΙ ΕΙΔΗΣΕΙΣ ΑΠΟ ΤΗΝ ΕΛΛΑΔΑ ΚΑΙ ΟΛΟ ΤΟΝ ΚΟΣΜΟ\nby 1NEWS 18 Ιουνίου 2020 24 Αυγούστου 2020 0132\nΘα εκπλαγείς αν διαπιστώσεις πόσοι άνθρωποι οι οποίοι επιφανειακά φαίνεται να έχουν σιγουριά, στην πραγματικότητα είναι ανασφαλείς. Το κρύβουν αριστοτεχνικά και τελικά καταφέρνουν να σε πείσουν ότι ξεχειλίζουν αυτοπεποίθηση. Τα φαινόμενα όμως απατούν.\nΑναζήτησε τα εννιά σημάδια που εντοπίσαμε και χαλάρωσε -δεν έχεις μόνο εσύ άγχος όταν βρίσκεστε.\nΕίναι εσωστρεφής: Για να είμαστε δίκαιοι, η εσωστρέφεια δεν συνεπάγεται ανασφάλεια. Ωστόσο, αν δεν πρόκειται απλώς για έναν ήσυχο άνθρωπο, αλλά για κάποιον που επιμένει σθεναρά να έχει μόνο δύο-τρεις φίλους, τότε οι πιθανότητες αυξάνονται. Συνήθως, είναι πιο εύκολο να βρεις έναν άνθρωπο με κοινά ενδιαφέροντα, χωρίς να τον βλέπεις ερωτικά, παρά έναν σύντροφο. Και ένας άνθρωπος που δυσκολεύεται με τις φιλικές σχέσεις, στις ρομαντικές θα διστάζει να εκφραστεί ακόμα περισσότερο.\nΛέει αθώα ψεματάκια: Δεν είναι και τόσο εύκολο να τσακώσεις ένα ψεύτη, αλλά τώρα που σου το λέμε θα είσαι πιο παρατηρητικός-ή και θα καταλάβεις.\nΤέτοια ψεματάκια λένε οι άνθρωποι που δε νιώθουν και πολύ άνετα με αυτό που είναι. Αντ’ αυτού, υιοθετούν τη συμπεριφορά που πιστεύουν ότι σου αρέσει. Φοβούνται ότι δεν είναι αρκετοί για εσένα και η ανασφάλεια αυτή οδηγεί σε ψέματα, κι αν όχι σε ψέματα, σε υπερβολές – “βάζουν λίγες σάλτσες”, δηλαδή.\nΣπάνια λέει την άποψή του-ης: Σπάνια θα πει την άποψή του-ης όταν τη ρωτάς πού θα βγείτε ή, απλώς, σε μία συζήτηση γενικού ενδιαφέροντος. Οι ανασφαλείς άνθρωποι νιώθουν ότι για να τους αποδεχτείς, πρέπει να συμφωνούν μαζί σου σε όλα. Δε θα εκφράσουν την άποψή τους, ειδικά αν αυτή είναι κάπως αμφιλεγόμενη.\nΠροσπαθεί να αποδείξει ότι είναι αρρενωπός/φεμ φατάλ: Όταν ένας άνθρωπος προσπαθεί να αποδείξει κάτι τέτοιο, είναι ο ορισμός του ανθρώπου χωρίς αυτοπεποίθηση. Οι άνθρωποι που νιώθουν σιγουριά γελούν με τις αδυναμίες τους και τα χαρακτηριστικά που στερεοτυπικά δεν τους κάνουν ιδανικούς συντρόφους και δεν έχουν την ανάγκη να προβάλουν τον εαυτό τους.\nΣυγκρίνει: Είναι λογικοί οι άνθρωποι να δυσανασχετούν όταν ο σύντροφός τους, τους συγκρίνει με πρώην. Αντιθέτως, ο ανασφαλής άνθρωπος θα αδράξει την ευκαιρία να δείξει τη δυσαρέσκειά του και, εφόσον του δοθεί η ευκαιρία θα συγκρίνει τον εαυτό του με τον-ην πρώην σου που ίσως να θεωρεί πως είναι κατώτερός του-ης, θα σπεύσει να την αρπάξει. Είναι κι αυτή μία αφορμή να τονώσει την αυτοπεποίθησή του-ης.\nΕίναι επικριτικός-ή: Δε θα σε κατακρίνει σκληρά, αλλά θα σου τονίσει τα λάθη σου. Αυτό το κάνει επειδή θέλει να εστιάσει στα δικά σου λάθη, αντί στα δικά του-ης. Και ίσως το κάνει για να νιώσει ο-η ίδιος-α λίγο καλύτερα.\nΔιψά για επιβεβαίωση: Δε θα δυσκολευτείς να παρατηρήσεις αν ο-η σύντροφός σου ζητά την αποδοχή των άλλων.\nΕίναι από τους τύπους που ενδιαφέρονται τι θα πει η κοινωνία; Νιώθεις ότι ψαρεύει κομπλιμέντα; Τότε το πιο πιθανό είναι να πρόκειται για έναν αρκετά ανασφαλή άνθρωπο.\nZηλεύει (σχεδόν) με το παραμικρό: Υπάρχουν πολλές ερμηνείες σχετικά με το γιατί ζηλεύει κάποιος. Η ανασφάλεια ωστόσο είναι ο νούμερο ένα. Ο άνθρωπος που δε νιώθει άνετα με τον εαυτό του, συχνά αμφιβάλλει για το κατά πόσο σε ικανοποιεί -γενικά. Σκέφτεται ότι ο άνθρωπος του θα τον αφήσει για κάποιον άλλο, ακόμα κι ο-η σύντροφός του του δείχνει καθημερινά πόσο τον θέλει.\nΠρογράμματα ΟΑΕΔ σε εξέλιξη – Αιτήσεις online – Πληρωμή συντάξεων Ιουλίου 2020\n1NEWS 10 Μαρτίου 2020 25 Αυγούστου 2020\nΑπίστευτη έρευνα αποκαλύπτει πως τα ξεχωριστά κρεβάτια στα ζευγάρια…φέρνουν την ευτυχία!


Έκτακτα μέτρα του Δήμου Αθηναίων για το κρύο με θερμαινόμενες αίθουσες και rapid tests | NewsVolos\nΑρχική ΕΛΛΑΔΑ Έκτακτα μέτρα του Δήμου Αθηναίων για το κρύο με θερμαινόμενες αίθουσες και...\n· To Πολιτιστικό Κέντρο Γκράβας (Ταϋγέτου 60 – τηλ: 210.2011151), όπου οι συμπολίτες μας μπορούν να λάβουν έτοιμα γεύματα, κουβέρτες και ό,τι άλλο χρειαστούν από το προσωπικό του Δήμου. Κατά την είσοδο στον χώρο, πραγματοποιείται rapid test.\n· To Κλειστό Γήπεδο Μπάσκετ – Ρουφ (Πειραιώς και Εχελιδών 69 – τηλ: 210.3421260), όπου όλοι όσοι έχουν ανάγκη μπορούν να βρουν έναν καθαρό και αξιοπρεπή χώρο με γεύματα και κουβέρτες. Και στον συγκεκριμένο χώρο, κατά την είσοδο, θα πραγματοποιούνται rapid tests.\nΤελευταία ενημέρωση: Πέμπτη, 14 Ιανουαρίου 2021, 09:09\nΠροηγούμενο άρθροΣε ολικό lockdown Αργολίδα και Σπάρτη – Ποιες οι 7 εστίες ανησυχίας ανά την Ελλάδα – Τι λένε οι ειδικοί


Μητσοτάκης: Κανένας σεβασμός από την κυβέρνηση στη διάκριση των εξουσιών - Newsbomb - Ειδησεις - News\nΠΟΛΙΤΙΚΗ 11 Δεκ 2017 19:31\nΜητσοτάκης: Κανένας σεβασμός από την κυβέρνηση στη διάκριση των εξουσιών\nΚυριάκος Μητσοτάκης | Ειδήσεις: Σφοδρή επίθεση εναντίον της κυβέρνησης ΣΥΡΙΖΑ - ΑΝΕΛ εξαπέλυσε τη Δευτέρα (11/12/2017) ο πρόεδρος της Νέας Δημοκρατίας, Κυριάκος Μητσοτάκης, για το θέμα της πώλησης όπλων στη Σαουδική Αραβία όσο και για την αντιπαράθεση με τη Δικαιοσύνη.\n«Νέοι άνθρωποι αισθάνονται, πιστεύουν ότι θα ζήσουν χειρότερα από τη γενιά των γονιών τους. Στο χέρι σας είναι να μην το επιτρέψετε. Η πολιτική είναι συμμετοχή. Οι πολιτικές εξελίξεις διαμορφώνονται από τους παρόντες, από αυτούς που στέκονται απέναντι στον κυνισμό μιας γενιάς που μεγάλωσε μέσα στην κρίση και παίρνουν τον έλεγχο της ζωής τους στα χέρια τους», είπε ο κ. Μητσοτάκης. Ανέφερε, μάλιστα, ότι ο Αλέξης Τσίπρας παρήγαγε τις χειρότερες παθογένειες ενός συστήματος που υποτίθεται θα πολεμούσε.\n«Έχουμε υποχρέωση να αλλάζουμε και να προσαρμοζόμαστε. Να ταράξετε τα νερά και να καταθέτετε προτάσεις. Πως θα μπορέσουμε να απελευθερώσουμε τις υγιείς δυνάμεις της κοινωνίας, πως θα μειώσουμε τους φόρους, πως θα εξορθολογήσουμε την παιδεία μας...» είπε, προσθέτοντας πως η ΝΔ στις προτάσεις της θα είναι τολμηρή.


Εξιχνιάσθηκε η δολοφονία 36χρονου, τον Μάρτιο, στα Κάτω Πατήσια\n21-08-2017 - 12:25μμ\nΣύμφωνα με την αστυνομία, τις βραδινές ώρες της 19ης Μαρτίου, σε πάρκο στα Κάτω Πατήσια, το θύμα και δύο ομοεθνείς του διαπληκτίστηκαν με το δράστη, γιατί τους ενόχλησε ο σκύλος του τελευταίου. Πάντα σύμφωνα με την αστυνομία, κατά τη διάρκεια του επεισοδίου, ο δράστης προέτρεπε το σκύλο του να τους επιτεθεί, με αποτέλεσμα ένας από τους Μολδαβούς να φύγει από το χώρο, καταδιωκόμενος από τον Παλαιστίνιο.\nΣτη συνέχεια και ενώ οι άλλοι δύο αναζητούσαν τον ομοεθνή τους, ο δράστης τους επιτέθηκε και τους προκάλεσε τραύματα στο κεφάλι και το σώμα, με σιδερένιο σωλήνα που ξήλωσε από πεζοδρόμιο. Ο 36χρονος διακομίστηκε σε νοσοκομείο, όπου μετά από τριήμερη παραμονή υπέκυψε λόγω των τραυμάτων του στο κεφάλι. Στην οικία του 31χρονου, ο οποίος είχε συλληφθεί παλαιότερα για υπόθεση εμπορίας ναρκωτικών και είχε φυλακιστεί, βρέθηκαν και κατασχεθήκαν 53,83 γραμμάρια κάνναβης.\nΚορονοϊός: Ρεκόρ κρουσμάτων σε Αττική, Θεσσαλονίκη – Έρχεται lockdown στη συμπρωτεύουσα


ΛΑΪΚΕΣ ΑΓΟΡΕΣ Ανεξέλεγκτη λειτουργία καταγγέλλει το Σωματείο Παραγωγών Μικροπωλητών\nΌλο και συχνότερο γίνεται, το τελευταίο χρονικό διάστημα, να εμφανίζονται παραγωγοί σε λαϊκές αγορές στις οποίες δεν έχουν δικαίωμα να τοποθετούν τους πάγκους τους.\nΤο φαινόμενο αυτό, όπως είναι φυσικό, έχει προκαλέσει τη δυσαρέσκεια τόσο των παραγωγών, όσο και των επαγγελματιών.\nΌπως καταγγέλλει το Σωματείο Παραγωγών Επαγγελματιών Μικροπωλητών Λαϊκών Αγορών «Ομόνοια», παραγωγοί, αντί να εργάζονται στις λαϊκές αγορές, που έχουν τοποθετηθεί από τον οργανισμό λαϊκών αγορών Θεσσαλονίκης, επιλέγουν κατά το δοκούν τις λαϊκές αγορές της αρεσκείας τους. Αποτέλεσμα, όπως είναι φυσικό, να δημιουργούνται τεράστια προβλήματα, που αφορούν την χωροθέτηση και φυσικά την μείωση των τζίρων.\nΤο σωματείο Σωματείο Παραγωγών Επαγγελματιών Μικροπωλητών Λαϊκών Αγορών «Ομόνοια» δηλώνει, πως δεν πρόκειται να ανεχτεί άλλο, αυτή τη συμπεριφορά. Όπως αναφέρει, «καθημερινά είναι τα παράπονα τόσο από τους παραγωγούς, όσο και από τους επαγγελματίες, που ακολουθούν τη νόμιμη οδό στήνοντας τους πάγκους τους, εκεί που έχει οριστεί. Και που φυσικά ζητούν το αυτονόητο, δηλαδή να εφαρμοστεί η νομιμότητα και να υπάρχουν ίσοι όροι για όλους».\nΕπισημαίνει, ακόμη, ότι σύμφωνα με τα στοιχεία που διαθέτει περίπου οι μισοί παραγωγοί που εργάζονται στις λαϊκές αγορές δεν έχουν θεωρημένες τις άδειες τους. «Άρα λοιπόν δεν έχουν παραστατικά των προϊόντων που πουλάνε. Και αυτό φυσικά σημαίνει, πως ο καθένας μπορεί να αμφισβητήσει, αν και κατά πόσο πρόκειται για προϊόντα παραγωγής τους ή αγορασμένα από τρίτους», καταλήγει η ανακοίνωση του Σωματείου.\nΛαϊκές Αγορές Οικονομία Οικονομικά


The Incredible Hulk - Υπερήρωες για λύπηση\nΑρχική Πολιτισμός Κινηματογράφος The Incredible Hulk – Υπερήρωες για λύπηση\nThe Incredible Hulk – Υπερήρωες για λύπηση\nΟ θηριώδης πράσινος γίγαντας δεν είναι άλλος από τον Robert Banner.\nΟ πατέρας του Hulk ήταν αλκοολικός και μισούσε τον γιο του, ενώ κατέληξε να δολοφονήσει τη γυναίκα του σε μια κρίση πανικού, απόρροια παθολογικής παράνοιας. Η ασθένεια του πατέρα πέρασε όμως καί στον γιο, που βασανίζεται από εκρήξεις θυμού.\nΣτην παιδική του ηλικία, ήταν ο περίγελος των συμμαθητών του στο σχολείο, γεγονός που τον περιθωριοποίησε από την κοινωνία και του δημιούργησε ψυχολογικά τραύματα, και διχασμένη προσωπικότητα.\nΩς ενήλικας, απασχολείται επαγγελματικά σε ένα εργαστήριο σαν πυρηνικός φυσικός (θεός φυλάξει). Το κακό δεν αργεί να γίνει. Τα κάνει μαντάρα. Κατά τη διάρκεια ενός πειράματος εκρήγνυται μια βόμβα με gamma μόρια, που έχει ως επακόλουθο να μεταμορφώνεται σε πράσινο κτήνος με τη δύση του ηλίου. Δυστυχώς, όταν ξημερώνει δεν θυμάται τίποτα από τα νυχτοπερπατήματά του. Πάραυτα, καταφέρνει να εξημερώσει το ανήμερο θεριό που κρύβει η ψυχή του, να ελέγξει τις κρίσεις πανικού, και να βοηθήσει την ανθρωπότητα από όλους τους υπόλοιπους όμοιούς του… ψυχοπαθείς.\nΜήνυμα: Νιώθεις απεριόριστο θυμό; Είσαι μισάνθρωπος; Μισό…άνθρωπε!


Προβλέψεις 7 έως 13 Νοεμβρίου 2011 | zodia.nets.gr | Ζώδια – Ωροσκόπια\nΠροβλέψεις 7 έως 13 Νοεμβρίου 2011\nΑυτή την εβδομάδα θα είστε πολύ κοινωνικοί και ενεργητικοί, αλλά θα σας είναι δύσκολο να διεκπεραιώσετε θέματα με την καθημερινή σας ρουτίνα. Στην εργασία σας, θα είστε δραστήριοι και θα εκτελέσετε το έργο σας. Ωστόσο, κάποιες δυσκολίες δεν θα σας αφήσουν σε ηρεμία και θα υπάρξουν αντιθέσεις οι οποίες θα σας αγχώσουν και θα δημιουργηθεί δυσαρμονία γύρω σας. Αποφύγετε τα κουτσομπολιά, καθώς μπορεί να λειτουργήσουν εναντίον σας. Οικονομικά, η περίοδος αυτή είναι καλή για την εισροή χρημάτων, αλλά θα έχετε και έξοδα. Θα πρέπει να ξοδέψετε χρήματα για λογαριασμούς και πληρωμές. Προσπαθήστε να τα διαχειριστείτε με ισορροπία. Οι επενδύσεις θα πρέπει να αποφεύγονται για λίγες ημέρες.\nΘα σας είναι δύσκολο να ησυχάσετε αυτή την εβδομάδα. Θα κάνετε το καλύτερο για να διατηρήσετε την αρμονία γύρω σας και η έντονη ενεργητικότητα σας, θα σας εξαντλήσει. Θα είναι καλύτερο για σας να προσέχετε τις επικοινωνίες σας για να μην δημιουργηθούν δυσάρεστες καταστάσεις. Ωστόσο, η αισθηματική σας ζωή θα πάει καλά και θα σας δώσει αξιόλογες ευκαιρίες για την δημιουργία νέων σχέσεων. Αυτή είναι μια θετική χρονική περίοδος για να ψάξετε για έναν σωστό ερωτικό σύντροφο και να εκφραστείτε συναισθηματικά.\nΜια πολυάσχολη εβδομάδα θα είναι αυτή για σας. Αυτή ...\nΗμερήσιες προβλέψεις 24/10/2011 Θέματα εργασίας ή υγείας θα απασχολήσουν με κάποιο τρόπο στο ξεκίνημα της μέρας, κυρίως όσους ανήκουν στο τρίτο...\nTags: Top News, αστρολογία, ΑΣΤΡΟΛΟΓΙΚΗ ΠΡΟΒΛΕΨΗ, ΕΒΔΟΜΑΔΑ, ΕΒΔΟΜΑΔΙΑΙΑ, ΕΒΔΟΜΑΔΙΑΙΑ ΖΩΔΙΑ, ΕΒΔΟΜΑΔΙΑΙΑ ΠΡΟΒΛΕΨΗ, Εβδομαδιαίο, ζώδια, ΩΡΟΣΚΟΠΟΣ


kynigesia.gr - “Χειμωνιάτικο” κυνήγι μεσούντος του φθινοπώρου!\nΛεωνίδας Καραμαούνας\t 29 October 2021\nΤα φετινά μεγαλειώδη μπασίματα της τσίχλας, οδεύουν προς το τέλος τους.\nΑκόμα όμως και να συνεχιστούν με ένταση μέσα στο Νοέμβρη, δεν θα εντυπωσιάσουν πιότερο τους κυνηγούς. Γιατί έγινε βίωμα στους περισσότερους, ιδιαίτερα μετά τις 17 του Οκτώβρη, η κατ εξακολούθηση συνάντησή τους με τις μπασιάρες τσίχλες.\nΣήμερα το ξάφνιασμα μεταφέρεται σε άλλης μορφής κυνήγι. Αυτό που γίνεται στα εγκατεστημένα, στα «πιασμένα» πουλιά, όπως συνηθίζουμε να τα αποκαλούμε. Αυτό το πρώιμης μορφής κυνήγι «χειμωνιάτικου» τύπου, απευθύνεται στους καρτεριτζήδες, αλλά κυρίως στους περπατητάδες κυνηγούς, που με τα πόδια τους εξουδετερώνουν το μειονέκτημα της απουσίας άλλων κυνηγών και της κυνηγετικής «πίεσης» που υποχρεώνει τις τσίχλες να ανεμίσουν.\nΕίναι πρωτόγνωρες οι καταστάσεις που αντιμετωπίζουν φέτος οι κυνηγοί. Να προσπαθούν, ιδιαίτερα οι πολύπειροι, να συνδυάσουν το τόπο που μπορεί να συναντήσουν πουλιά ενός μπασίματος και ταυτόχρονα πουλιά πιασμένα. Και είναι αρκετοί αυτοί οι κυνηγότοποι που πληρούν και τις δύο προϋποθέσεις. Απλώνονται από τα δυτικά μέχρι τα ανατολικά και από τη Θεσσαλία μέχρι τις νότιες εσχατιές της χώρας.\nΦέτος τα λιοστάσια, αδιάφορο αν έχουν λίγο ή άφθονο καρπό, μετατρέπονται σε πεδία υψηλών προδιαγραφών και καρπώσεων. Και όχι μόνο τα ρεβένια, αυτά που βρίσκονται στις πλαγιές των λόφων και των χαμηλών βουνών, αλλά και όσα βρίσκονται στο επίπεδο της θάλασσας.\nΑυτές οι τσίχλες που επέλεξαν με τον ερχομό τους στη χώρα, ένα τόπο, δεν θα είναι παντοτινές, ιδιαίτερα αυτές των χαμηλών υψομέτρων. Ένα σημαντικό μέρος των πουλιών θα μετακινηθεί, όχι υποχρεωτικά στον άξονα βορρά-νότου, όπως γίνεται στη φθινοπωρινή μετανάστευση, σε τόπο με ποικιλία τροφής και περισσότερη ασφάλεια. Θα γίνουν δηλαδή οι λεγόμενες οριζόντιες μετακινήσεις, αυτές που συχνά μπερδεύουν τους κυνηγούς και τους κάνουν να πιστεύουν ότι πρόκειται για όψιμα μπασίματα.\nΑν όμως είναι απίστευτο το κυνήγι στα πιασμένα πουλιά Οκτώβρη μήνα, τότε πρόκειται περί «θαύματος» να μιλάμε για απογευματινό κυνήγι, που όμως έχει ξεκινήσει και μάλιστα με ικανοποιητικές καρπώσεις. Κάποιοι κυνηγοί ίσως νομίζουν ότι μιλώ για το απογευματινό που ακολουθεί ένα καλό μπάσιμο, όταν οι τσίχλες που δεν θα φύγουν το σούρουπο της ίδιας μέρας, ψάχνουν θέση για κούρνιασμα. Αυτές που τις βλέπουμε να πηγαινο-έρχονται προς και από όλες τις κατευθύνσεις, μη γνωρίζοντας το τόπο και τις ασφαλείς θέσεις κούρνιας.\nΑντίθετα μιλώ για τα πουλιά εκείνα που κάνουν συγκεκριμένη διαδρομή, από τις καλλιέργειες που βόσκησαν ολημερίς και ανηφορίζουν στα «ντυμένα» για να κουρνιάσουν. Για το απογευματινό που θα γίνεται στους μήνες που έρχονται και που συχνά το απολαμβάνουμε περισσότερο από το πρωινό κυνήγι.\nΤΣΙΧΛΑ | Οι Διατροφικές της Συνήθειες (VIDEO)\nΠεράσματα Κυνηγίου,\tΜΠΑΣΙΜΑΤΑ ,\tΚυνήγι Τσίχλας,\tπεράσματα τσίχλας


Έφυγε από τη ζωή ο Θεόδωρος Βασιλάκης της Aegean Airlines | Loutraki 365\nΈφυγε από τη ζωή ο Θεόδωρος Βασιλάκης της Aegean Airlines\n18 Μάιος, 2018 | 06:35 By ΓΙΑΝΝΗΣ Κ. ΗΛΙΑΔΗΣ\nΈφυγε χθες το απόγευμα από τη ζωή, σε ηλικία 78 ετών, ένας από τους μεγαλύτερους επιχειρηματίες της χώρας, ο Θεόδωρος Βασιλάκης, βασικός μέτοχος της Aegean Air.\nΣε ανακοίνωση της εταιρείας αναφέρεται: «Το Διοικητικό Συμβούλιο και οι εργαζόμενοι της AEGEAN εκφράζουμε τη βαθύτατη θλίψη μας για την απώλεια του Ιδρυτή και Προέδρου της εταιρίας μας, Θεόδωρου Βασιλάκη. O Πρόεδρος μας ήταν για όλους μας η πηγή έμπνευσης από την πρώτη πτήση, τον πρώτο μας επιβάτη μέχρι σήμερα. Οι αξίες που πρέσβευε, όσο και το όραμά του θα συνεχίσουν να μας οδηγούν».\nΟ Θεόδωρος Βασιλάκης έφυγε από τη ζωή την Πέμπτη 17 Μαΐου, σε ηλικία 78 ετών. Η εξόδιος ακολουθία θα τελεστεί το Σάββατο, στις 12:30, στον Ιερό Ναό Μεταμορφώσεως Σωτήρος, στην Κηφισιά.\nΤο 1984 αναλαμβάνει την αποκλειστική εισαγωγή και διανομή της αυτοκινητοβιομηχανίας SEAT στην Ελλάδα. Λίγο αργότερα ακολουθεί και η SAAB.\nΤο 1997 βραβεύεται από το ΕΒΕΑ στον τομέα, «Αυτοδημιούργητος Επιχειρηματίας».\nΤο πιο σημαντικό κομμάτι της ζωής του, όμως, ήταν πάντα η οικογένειά του. Η σύζυγός του και πολύτιμη συνεργάτης του Εμμανουέλλα, τα παιδιά του, Ευτύχης και Γιώργος και τα έξι εγγόνια του.


Harmonia Philosophica: Φιλοσοφικό Τηλεγράφημα: Βάτραχοι. Γυρίνοι.\nΦιλοσοφικό Τηλεγράφημα: Βάτραχοι. Γυρίνοι.\nΦιλοσοφικό Τηλεγράφημα του Σπύρου Κάκου [2015-02-12]: Πρόσφατα εντοπίστηκε στην Ινδονησία ένα άγνωστο μέχρι σήμερα είδος βατράχου. Το Limnonectes larvaepartus αρχικά ξεχώρισε και εντυπωσίασε τους ειδικούς με τα μεγάλα δόντια του όμως η μελέτη του αποδεικνύει ότι είναι το πιο ξεχωριστό από τα 6.455 είδη βατράχων του πλανήτη. Αυτό γιατί το συγκεκριμένο είδος δεν γεννά αβγά όπως όλα τα υπόλοιπα είδη αλλά γεννά κατευθείαν γυρίνους. \nΔες όλους τους πράσινους βατράχους.\nΦτιάξε τη θεωρία σου.\nΜέχρι να δεις ένα μαύρο βάτραχο.\nΟπότε θα φτιάξεις τη θεωρία σου.\nΜέχρι να δεις ένα...\nΕπιστήμη που βασίζεται κάπου τελικά δεν βασίζεται πουθενά.\nΠάψε να προσπαθείς να εξηγήσεις τον κόσμο και θα εξηγήσεις τα πάντα.\n► Tags: επαγωγή, θεωρίες, παρατήρηση


WomanTime | Ποια είναι η τυχερή σας μέρα το 2020 σύμφωνα με το ζώδιό σας\nΑρχική | Διάφορα | Ζώδια | Ποια είναι η τυχερή σας μέρα το 2020 σύμφωνα με το ζώδιό σας\nΣύμφωνα με τους αστρολόγους το 2020 προβλέπεται να είναι μια ξεχωριστή χρονιά για όλα τα ζώδια και μάλιστα, επιφυλάσσει και μια τυχερή μέρα στο καθένα.\nΔείτε ποια είναι η τυχερή σας μέρα και προετοιμαστείτε κατάλληλα, ακόμα και αν αργεί…\nΓια τους Κριούς η πιο τυχερή ημέρα του χρόνου είναι η 1η Οκτωβρίου. Τότε όλα θα συνωμοτήσουν υπέρ σας τόσο στον ερωτικό, όσο και στον επαγγελματικό τομέα. Ακόμη, η ύπαρξη νέας Σελήνης σας βάζει στο επίκεντρο και ευνοεί τα καινούρια ξεκινήματα -εκμεταλλευτείτε πλήρως την 1η Οκτωβρίου και δεν θα χάσετε!\nΗ 8η ημέρα του Μαρτίου θα είναι μια μοναδική ημέρα για σας. Η Αφροδίτη στον Ταύρο συναντά τον Ουρανό στον Ταύρο, και ευνοεί τα ταξίδια και τις νέες εμπειρίες. Επειδή η Αφροδίτη επηρεάζει την καριέρα και το εισόδημά σας, είναι πιθανόν να βρείτε μια νέα πηγή εισοδήματος!\nΟ Αύγουστος είναι ιδιαίτερα γενναιόδωρος με τους Διδύμους και συγκεκριμένα την 7η του μήνα. Αν υπάρχει κάτι που δεν έχετε υλοποιήσει μέχρι εκείνη την ημέρα, τότε είναι η ευκαιρία σας. Είναι μια θετική περίοδος κυρίως στον οικονομικό τομέα. Μην φοβηθείτε να ρισκάρετε!\nΔεν πειράζει που θα περιμένετε μέχρι το τέλος του χρόνου, γιατί η 14η Δεκεμβρίου αξίζει την αναμονή! Τα άστρα σας ευνοούν σε όλους τους τομείς και δεν κάνουν εκπτώσεις. Η ευημερία τόσο σε οικονομικό επίπεδο, όσο και προσωπικό θα σας γεμίσει την απαραίτητη ενέργεια να θέσετε ακόμα πιο υψηλούς στόχους - τους οποίους και θα πετύχετε!\nΗ πιο τυχερή ημέρα για τα λιονταράκια είναι η 6η Σεπτεμβρίου. Αυτή η ημέρα είναι ιδανική για να ζητήσετε το οτιδήποτε! Η ομορφιά και η αυτοπεποίθησή σας, σας κάνουν να ακτινοβολείτε και να ελκύετε πολύ κόσμο - κάποιοι από αυτούς τους ανθρώπους θα παίξουν σημαντικό ρόλο στην ευημερία σας.\nΗ τυχερή σας μέρα είναι η 25η Αυγούστου. Ο Ερμής στον Παρθένο θα σχηματίσει τρίγωνο με τον Ουρανό στον Ταύρο. Τι σημαίνει αυτό; Eίναι μια εκπληκτική στιγμή για οτιδήποτε αφορά τον εργασιακό τομέα, αλλά και τον οικονομικό - σε σημείο μάλιστα, που μπορεί να φέρει και απρόσμενες προαγωγές και αυξήσεις. Γι’ αυτό μην διστάσετε να ζητήσετε τι θέλετε και τι αξίζετε, ακόμα και αν δεν πιστεύετε ότι θα το πετύχετε.\nΟ Φεβρουάριος είναι ευνοϊκός για τους Ζυγούς με αποκορύφωμα την 7η του μήνα. Εκείνη την ημέρα θα συνειδητοποιήσετε για μια ακόμα φορά πόσο δυνατή είναι η σχέση σας. Μια πιθανή εγκυμοσύνη μπορεί να φέρει ακόμα περισσότερη ευτυχία στην οικογένειά σας. Το χάρισμα που διαθέτετε να κρατάτε τις ισορροπίες και να δημιουργείτε ένα ασφαλές περιβάλλον για όσους αγαπάτε, θα σας φανεί ιδιαίτερα χρήσιμο.\nΣτις 3 Οκτωβρίου θα αποκτήσετε ό,τι έχει ποθήσει η καρδιά σας. Αυτή την ημέρα θα κάνετε θετικές κινήσεις που θα σας ωφελήσουν μακροπρόθεσμα. Η σχέση σας θα ευνοηθεί ακόμα περισσότερο, κάτι που θα επιτρέψει σε εσάς και τον σύντροφό σας να πάτε ένα βήμα παρακάτω-είτε αυτό σημαίνει γάμο ή η απόκτηση παιδιού. Τον Οκτώβριο θα είστε ιδιαίτερα παραγωγικοί και στον εργασιακό τομέα.\nΛίγο πριν το τέλος του χρόνου και συγκεκριμένα στις 15 Δεκεμβρίου, όλα τα βλέμματα θα είναι στραμμένα πάνω σας. Αυτό θα φέρει νέες εμπειρίες και επαφές με πιθανούς συντρόφους, φίλους ή ακόμα και επαγγελματικές ευκαιρίες που θα σας γεμίσουν αισιοδοξία και θετική ενέργεια. Εκείνη την ημέρα η διάθεσή σας θα απογειωθεί.\nΟ πλανήτης Δίας αγαπάει τους Αιγόκερους και γι’ αυτό θα τους φέρει πολλή τύχη και ενέργεια το 2020. Πάρτε το ημερολόγιο και σημειώστε από τώρα δύο ημερομηνίες που θα σας αλλάξουν την ζωή: 20 Φεβρουαρίου και 28 Μαρτίου. Στην θέση σας θα παίζαμε τζόκερ… όλο τον χρόνο.\nΣτις 31 Μαρτίου ο περιπετειώδης Άρης συναντά τον Κρόνο για να ευνοήσουν τα επαγγελματικά σας. Εκείνη την ημέρα το μυαλό σας θα βρίσκεται σε εγρήγορση και θα είστε έτοιμοι να κινήσετε μέχρι και βουνά για να πετύχετε τους στόχους σας. Όλος ο Μάρτιος θα αποδειχθεί πηγή δύναμης. Αξιοποιήστε τον όσο το δυνατόν καλύτερα!\nΗ 5η Δεκεμβρίου θα είναι μια καταπληκτική ημέρα για τα ψαράκια που ευνοεί τον έρωτα, τη φαντασία και τη δημιουργικότητα. Θα έχετε την ευκαιρία - και την επιθυμία - να βοηθήσετε τους δικούς σας ανθρώπους με την ευγένειά σας, γεγονός που θα σας γεμίσει με περισσότερη αγάπη στη ζωή σας.\nΤο διαβάσαμε στο mama365.gr\nΣχέση & Χωρισμός: Πώς τα αντιμετωπίζει το κάθε ζώδιο\nΚΡΙΟΣ Ο Κριός είναι παρορμητικός, δεν νοσταλγεί το παρελθόν. Κι αν νιώσει κάποια στιγμή τέτοιου είδους επιθυμία, επιστρατεύει όλα τα μέσα που διαθέτει ...\nΖώδια: Οι προβλέψεις για σήμερα 28 Ιουλίου\nΚΡΙΟΣ (21/3 - 19/4) Κριέ, σήμερα πρέπει να προστατέψεις τον εαυτό σου από τσακωμούς είτε με τον/την προϊστάμενο σου είτε με τους γονείς σου. Πάρε ...\nΤι λένε τα ζώδια για την σημερινή μέρα Τρίτη 7 Οκτωβρίου\nΤι λένε τα ζώδια για την σημερινή μέρα Τρίτη 7 ΟκτωβρίουΚΡΙΟΣ (21/3 - 19/4)Η διάθεση για επαναπροσέγγιση με κάποιον/α φίλο/η ή συνεργάτη που τα ...\nΣτο χειρουργείο ο Πέτρος Κωστόπουλος\nΒισκαδουράκης: Η σχέση μου με τον Αρναούτογλου τελείωσε\nΜητροπολίτης Κοσμάς: «Η Μ. Παρασκευή είναι ημέρα της νίκης του φωτός κατά του σκότους»\n22α Απριλίου: Ημέρα της Γης και η Google την τιμά μ’ ένα κουίζ!


Μάρτιος 2020 - My Dermatology - Δεσποινα Αρναούτογλου\nΑπολαύστε νεανικό στυλ με Μεσοθεραπεία νέας γενιάς που συνδυάζει το Botox με Υαλουρονικό, βιταμίνες και Αμινοξέα και κυριολεκτικά θα απογειώσει την εμφάνισή σας\nΤι είναι το JaluBotox;\nΕίναι ενέσιμη Μεσοθεραπεία νέας γενιάς, που συνδυάζει το Botox με ένα πολύ δυναμικό μεσοθεραπευτικό υλικό, γνωστό ως Jalupro.\nΠανέξυπνος τρόπος για να έχουμε ταυτόχρονα τα οφέλη σύσφιξης που προσφέρει το Botox, με την ενυδάτωση και γενικότερα την αντιγηραντική δράση του Jalupro.\nΗ Βοτουλινική τοξίνη είναι σε ειδική αραίωση φυσικά, και εμπλουτίζεται με το Jalupro που περιέχει μη διασταυρωμένο Υαλουρονικό χαμηλού μοριακού βάρους, Βιταμίνες, Αντιοξειδωτικά και Αμινοξέα.\nΟι συνδυασμός αυτός είναι προς όφελος τους δέρματος, αναφορικά με το άμεσο αποτέλεσμα αλλά και το μακροπρόθεσμο όφελος από την θεραπεία.\nΤο Jalupro είναι το μόνο μεσοθεραπευτικό υλικό για το οποίο υπάρχουν μελέτες αποτελεσματικότητας και ασφάλειας συνχορήγησης με το Botox.\nΠοιο θα είναι το αποτέλεσμα από το JaluBotox;\nΑπό τις πρώτες μέρες της εφαρμογής θα απολαύσετε λάμψη στο δέρμα σας και καθώς θα περνούν οι μέρες θα βιώνετε την ευεργετική δράση του JaluBotox στην βελτίωση της λεπτής ρυτίδωσης, την ενυδάτωση, την σύσφιξη, την βελτίωση του περιγράμματος, την μείωση της λιπαρότητας και της εφίδρωσης.\nΤο JaluBotox ή αλλιώς JaluToxin, θα δώσει μια αρμονικά νεανική εμφάνιση, που θα αφορά το πρόσωπο αλλά και τον λαιμό. Οπότε ξεχάστε τα φουλάρια με τα οποία κρύβατε τον λαιμό σας και απολαύστε την ελευθερία του νεανικού στυλ.\nTo JaluBotοx πρέπει να επαναλαμβάνεται κάθε 3 με 4 μήνες.\nΠρόκειται για μια επαναστατική θεραπεία που θα σας δώσει φυσικό αποτέλεσμα και είναι απόλυτα ασφαλής\nΔεν υπάρχουν παρενέργειες και καμία πιθανότητα παραμόρφωσης. Ίσως μόνο μικρές εκχυμώσεις-μελανιές που αντιμετωπίζονται άριστα με χρήση πάγου και κρέμα-τζελ Άρνικας\nΤο BOTOX έχει πολύ περισσότερες εφαρμογές από αυτές που διαβάζετε ή βλέπετε στην τηλεόραση!!\nΤι είναι το MesoBotox ;\nΕίναι η πιο σύγχρονη μορφή ενέσιμης Μεσοθεραπείας. Σε αντίθεση με τις συμβατικές μεσοθεραπείες, στο MesoBotox δεν χρησιμοποιούμε μίγμα Υαλουρονικού και Βιταμινών, αλλά το ίδιο το Botox.\nΗ αραίωση που χρησιμοποιούμε είναι φυσικά διαφορετική από αυτή που χρησιμοποιούμε για την αντιμετώπιση των ρυτίδων του μετώπου, του μεσόφρυου και των περιοφθαλμικών ρυτίδων.\nΗ τοποθέτηση του Botox γίνεται πιο επιφανειακά σε σχέση με την κλασική του χρήση του. Και μπορεί να εφαρμοστεί σε πρόσωπο και λαιμό ή αυστηρά τοπικά ανάλογα με το στόχο της θεραπείας.\nΓιατί να κάνω ΜesoBotox;\nΟ κύριος λόγος είναι το αποτέλεσμα λάμψης και νεότητας που δίνει συνολικά στο πρόσωπο. Με την εφαρμογή του MesoBotox έχουμε επιτέλους την δυνατότητα να δώσουμε φυσικό αποτέλεσμα, καθώς αποφεύγουμε την δυσαρμονία μεταξύ του απόλυτα στο απόλυτα σιδερωμένου μετώπου και της χαλάρωσης στο περίγραμμα, ή την έντονη λάμψη στο άνω μισό του προσώπου που δεν ταιριάζει με το μουντό κάτω μισό του προσώπου.\nΜε το MesoBotox καταπολεμούμε την έντονη λιπαρότητα του προσώπου καθώς το Botox είναι ισχυρό σμηγματορυθμιστικό.\nΔίνει ένα effect σύσφιξης και επομένως είναι ιδανικό για την χαλάρωση του λαιμού.\nΤέλος το MesoΒοτοx έχει εξαιρετικά ευεργετική δράση στην εφίδρωση προσώπου που εμφανίζουν κάποιες γυναίκες είτε λόγω άγχους, είτε λόγω ορμονικών διαταραχών, όπως η εμμηνόπαυση.\nΠόσο διαρκεί η δράση του MesoBotox ;\nΗ εφαρμογή μπορεί να επαναληφθεί μετά από 3 με 4 μήνες.\nΗ μεσοθεραπεία με Botox είναι μια απόλυτα ασφαλής Μεσοθεραπεία.\nΔεν υπάρχουν παρενέργειες και καμία πιθανότητα παραμόρφωσης. Ίσως μόνο μικρές εκχυμώσεις-μελανιές που αντιμετωπίζονται άριστα με χρήση πάγου και κρέμα-τζελ Άρνικας.\nΚηλίδες και Πανάδες δεν είναι το ίδιο πράγμα!


ΣΤΑΜΑΤΗΣ ΡΗΓΑΣ, Συνεργάτης του Ημεροδρόμος | Page 2 of 3\nΣΤΑΜΑΤΗΣ ΡΗΓΑΣ Κοινωνία 5 Νοεμβρίου 2017 340\nΤο 1996 εμφανίστηκε στο περιοδικό social text (τεύχος 46/47) ένα κείμενο που αφορούσε τις φυσικές επιστήμες. Το περίεργο ήταν ότι το περιοδικό του πανεπιστημίου του Duke ασχολείται με τις μεταμοντέρνες κοινωνικές επιστήμες και όχι με τις θετικές. Το άρθρο ήταν του Alan Sokal που ήταν καθηγητής μαθηματικών (εφαρμοσμένων στην φυσική) στο πανεπιστήμιο της Νέας Υόρκης […]\n«Καταδιώκουν» τον Τραμπ τα μέσα ενημέρωσης!\nΣΤΑΜΑΤΗΣ ΡΗΓΑΣ Διεθνή 6 Ιουλίου 2017 328\nΕίναι προφανές ότι ο Ντόναλντ Τραμπ δεν έχει καταλάβει ότι δεν παίζει σε ριάλιτι. Την προηγούμενη Πέμπτη αποφάσισε ότι δεν του αρέσει ο τρόπος με τον οποίο αντιμετωπίζεται από την εκπομπή «Morning Joe» του δικτύου, MSNBC. Η αλήθεια είναι ότι το εν λόγω δίκτυο είναι υπέρ των Δημοκρατικών, και οι δύο παρουσιαστές τού σόου, Τζο […]\nΤης αμερικανικής «δημοκρατίας» το κάγκελο!\nΣΤΑΜΑΤΗΣ ΡΗΓΑΣ Διεθνή 27 Ιουνίου 2017 410\nΟ Ντόναλντ Τράμπ στα τέλη Μαΐου εμφανίστηκε κορδωτός κορδωτός και κατηγόρησε το Ιράν για υποστήριξη της τρομοκρατίας και για έλλειμμα δημοκρατίας. Το έκανε καθήμενος δίπλα σε Σαουδάραβες αξιωματούχους στο Ριάντ. Δίπλα σε αξιωματούχους μίας χώρας που: δεν έχει εκλογές αποκεφαλίζει δημόσια τους παραβάτες του νόμου απαγορεύει στις γυναίκες να οδηγούν και όπου συνήθως\nΗΠΑ – Σαουδική Αραβία: φίλοι για όσο υπάρχει πετρέλαιο\nΣΤΑΜΑΤΗΣ ΡΗΓΑΣ Διεθνή 24 Ιουνίου 2017 556\nΗ είδηση της περασμένης εβδομάδας είναι ότι την Τετάρτη έγινε αλλαγή της σειράς διαδοχής στο βασίλειο της Σαουδικής Αραβίας. Για πρώτη φορά στην ιστορία της, στην πιο παραδοσιακή και οπισθοδρομική χώρα τού μουσουλμανικού κόσμου, ο επόμενος μονάρχης δεν θα είναι κάποιο γηραιό μέλος της οικογένειας των Σαούντ. Ο πρίγκιπας διάδοχος Μοχάμεντ μπιν Σαλμάν είναι […]\nΣΤΑΜΑΤΗΣ ΡΗΓΑΣ Διεθνή 24 Φεβρουαρίου 2017 368\nΟι πιο περίεργες αμερικανικές εκλογές. Μέχρι τις επόμενες…\nΣΤΑΜΑΤΗΣ ΡΗΓΑΣ Διεθνή 8 Νοεμβρίου 2016 321\nΤα σημαντικά επιχειρηματικά συμφέροντα των ΗΠΑ θα πρέπει να αισθάνονται περήφανα για αυτό που κατάφεραν φέτος. Οι δύο υποψήφιοι, στις σημερινές αμερικανικές εκλογές για την προεδρία, είναι: Η Χίλαρι Κλίντον, το αγαπημένο παιδί των λόμπι και των τραπεζών (άλλωστε κάποτε πληρώνονταν από την Goldman Sachs για να δίνει λόγους). Ο Ντόναλντ Τραμπ, ο «αντικομφορμιστής» που […]\nΩδή στην (πάντα) σωστή εισήγηση του Αρχηγού…\nΣΤΑΜΑΤΗΣ ΡΗΓΑΣ Πολιτική 18 Οκτωβρίου 2016 344\nΓνωστή πλέον η ιστορία με την απόφαση του συνεδρίου του ΣΥΡΙΖΑ όπου οι σύνεδροι ψήφισαν την «λάθος» εισήγηση. Ευτυχώς ο Αρχηγός ήταν εκεί για να πει σε 3000 ανθρώπους ότι προφανώς είναι σχεδόν βλάκες και να τους προτείνει να αλλάξουν την απόφαση τους μόνο εάν λόγω βλακείας είχαν καταλάβει λάθος… Οι τρεις χιλιάδες φυσικά αποδέχτηκαν […]\nΣτίχοι χωρικών για έναν ιππότη, αποστάτη της τάξης του\nΣΤΑΜΑΤΗΣ ΡΗΓΑΣ Ιστορία 19 Σεπτεμβρίου 2016 709\nΟι στίχοι χωρικών για έναν ιππότη, που έγιναν αγαπημένο τραγούδι των Γερμανών κομμουνιστών και ο Χίτλερ επιδίωξε να το καπηλευτεί, δίνοντας το όνομα του ιππότη σε μια ταξιαρχία των SS! Ας πάρουμε τα πράγματα από την αρχή: Το 1517 ο Μαρτίνος Λούθηρος θυροκόλλησε τις 95 θέσεις του με τις οποίες αμφισβήτησε την καθολική εκκλησία και […]\nΔολοφονία υπουργού από απεργούς;\nΣΤΑΜΑΤΗΣ ΡΗΓΑΣ Διεθνή 29 Αυγούστου 2016 530\nΟ αναπληρωτής υπουργός της Βολιβίας, Ροδόλφο Ιλάνες, απήχθη από «απεργούς» των μεταλλωρυχείων της χώρας από τους οποίους ξυλοκοπήθηκε μέχρι θανάτου. Το πτώμα του ανακαλύφθηκε τελικά την Παρασκευή τυλιγμένο σε μία κουβέρτα ενώ αιτία θανάτου ήταν ο ξυλοδαρμός που προκάλεσε εγκεφαλική αιμορραγία. Ο υπουργός, σύμφωνα με την αναμετάδοση των media στην Ελλάδα, σκοτώθηκε από\nΣπείρατε ανέμους, θερίζουμε θύελλες\nΣΤΑΜΑΤΗΣ ΡΗΓΑΣ Πολιτική 22 Μαρτίου 2016 409\nΌχι, κυρία Γεροβασίλη, δεν επιτίθενται στην δημοκρατία! Όπως δεν επιτίθονταν οι Τσετσένοι αυτονομιστές στην ορθοδοξία (όπως έλεγε ο Πουτιν ).Αν το έκαναν, τότε θα χτυπούσαν και στην Βουλγαρία και σε άλλες ορθόδοξες χώρες. Όπως η Αλ Κάϊντα δεν επιτέθηκε στους δίδυμους πύργους, γιατί ζήλευε την αμερικανική κοινωνία και δημοκρατία. Αυτά τα έλεγε ο Μπους και […]\nΑλληλεγγύη, λαϊκισμός και δημόσιες σχέσεις\nΣΤΑΜΑΤΗΣ ΡΗΓΑΣ Κοινωνία 12 Μαρτίου 2016 442\nΈνα χωρίς προηγούμενο κύμα συμπαράστασης στους μετανάστες έχει εμφανιστεί τους τελευταίους μήνες και έχει εκφραστεί με ποικίλους τρόπους. Άλλοι ετοίμασαν μερίδες φαγητού και τις πήγαν σε πλατείες ή σε μέρη όπου μένουν μετανάστες. Άλλοι οργανώθηκαν σε μικρές αυτόνομες ομάδες και συλλόγους και πήγαν εθελοντές στην Μυτιλήνη και στην Λέρο. Άλλοι μάζεψαν ρούχα και φάρμακα με\nΣΤΑΜΑΤΗΣ ΡΗΓΑΣ Απόψεις 11 Οκτωβρίου 2015 307\nΓια πολλά χρόνια, από την εποχή του Συνασπισμού, ήταν δύσκολο να βρεις άνθρωπο που να αυτοπροσδιορίζεται ως Συνασπισμένος. Ο Συνασπισμός ήταν πάντα ένα κόμμα που δεν είχε μεγάλη σύνδεση με την κοινωνία. Ψηφοφόρους του ήταν εύκολο να βρεις, όχι όμως και ανθρώπους που ασχολούνταν ενεργά με αυτόν τον πολιτικό χώρο. Η ελπιδοφόρα περίοδος; Με τη […]\nΜήπως οι Γερμανοί είναι ανήθικοι;\nΣΤΑΜΑΤΗΣ ΡΗΓΑΣ Διεθνή 14 Σεπτεμβρίου 2015 398\ni) Πώς φτάσαμε στη… Γερμανική Ευρωπαϊκή Ένωση; Οποτεδήποτε μία χώρα βρίσκεται στην οικονομική και πολιτική πίεση, σαν αυτήν που είμαστε εμείς εδώ και 6 χρόνια, η εύκολη λύση είναι να ψάχνει εξωτερικούς εχθρούς. Στην περίπτωσή μας τα πράγματα οδηγούν με μεγαλύτερη ευκολία εκεί, διότι ο οργανισμός που λέγεται ΕΕ έχει αφέντη και αυτός ο αφέντης […]\nΣΤΑΜΑΤΗΣ ΡΗΓΑΣ Οικονομία 7 Σεπτεμβρίου 2015 1765\nΈχουν αρνηθεί άλλες χώρες να αποπληρώσουν τα χρέη τους; Στο πρόσφατο παρελθόν τέσσερις χώρες έχουν προχωρήσει σε μονομερείς παύσεις πληρωμών και διαγραφές του χρέους τους: Αργεντινή, Ισημερινός, Ρωσία και Ισλανδία. Και στις τέσσερις αυτές χώρες ο πληθυσμός τους ζει καλύτερα σε ζητήματα όπως η ανεργία1 αλλά και η αύξηση του ΑΕΠ2 της κάθε χώρας, σε […]\nΣΤΑΜΑΤΗΣ ΡΗΓΑΣ Απόψεις 18 Αυγούστου 2015 881\n1) Όλες οι χώρες έχουν χρέος; Η Ιστορία του ελληνικού δημοσίου χρέους ξεκινά από το δεύτερο έτος της ελληνικής επανάστασης και πριν ακόμα την δημιουργία του ελληνικού κράτους. Από τότε μέχρι και σήμερα έχουν γίνει 4 χρεοκοπίες του ελληνικού δημοσίου. Αυτό δεν έχει ως αίτιο την ελληνική νοοτροπία και την ανικανότητα του κράτους και των […]\nΚαλέ, κυρία Δόμνα, τι είπατε πάλι;\nΗ υφυπουργός Εργασίας, Δόμνα Μιχαηλίδου, για τα τελευταία γεγονότα στην ΑΣΟΕΕ...\nΘα φορολογούν τους περιστασιακά εργαζόμενους ως ελεύθερους επαγγελματίες\nΕργαζόμενος με εισόδημα 1.000 ευρώ αν κατέχει αυτοκίνητο ή ακίνητο θα καλείται να πληρώσει φόρο ύψους 990 ευρώ!\n- του Άρη Χατζηστεφάνου\n«Με οδήγησαν στη ΓΑΔΑ, πήραν τα κλειδιά μου και μπήκαν σπίτι μου για έρευνα»\nΑναδημοσιεύουμε τη συνέντευξη του φοιτητή Γιάννη Παχάκη στο News 24/7 - Το βράδυ της εισβολής των ΜΑΤ στην ΑΣΟΕΕ, την Δευτέρα, συνελήφθη έξω από το σπίτι του στο Χαλάνδρι - Καταγγέλλει ότι δυνάμεις της Αστυνομίας, αφού τον μετέφεραν στη ΓΑΔΑ και δεν του επέτρεψαν να μιλήσει σε δικηγόρο, μπήκαν στο σπίτι του με τα κλειδιά του.\n«Χαιρέτα την τη Ρώμη που χάνεις»\nΈνα σατιρικό ποίημα γραμμένο εδώ και 2000 χρόνια, από τον Γιουβενάλη, που όμως είναι σαν να γράφτηκε στις μέρες μας\nΓάζα: Νεκρά οκτώ μέλη μιας οικογένειας από ισραηλινή επιδρομή


Adrian Dabasse Cholet βίντεο, μεταγραφικα (προιστορια) και στατιστικά - SofaScore\n27 Ιουλ 1993\n1/7/2013 Από Toulouse B\nAdrian Dabasse (FRA) αυτή τη στιγμή παίζει στην/στο National για την ομάδα Cholet. Adrian Dabasse είναι 26 χρονών (27/7/1993) και είναι 180 εκ. ψηλός. Adrian Dabasse προτιμάει να παίζει με το right πόδι.\nΤα στατιστικά και στατιστικά καριέρας του/της Adrian Dabasse, οι ζωντανές αξιολογήσεις του/της παίκτη/παίκτριας, ένα Heatmap και βίντεο με τις καλύτερες φάσεις των γκολ μπορεί να είναι διαθέσιμα στο SofaScore για μερικούς από τους αγώνες του/της Adrian Dabasse και της ομάδας Cholet. Ο προηγούμενος αγώνας του/της Adrian Dabasse για την ομάδα Cholet ήταν εναντίον της ομάδας Red Star στο/στην Ligue 2, και τελείωσε με αποτέλεσμα 1 - 0. (Η ομάδα Chamois Niortais κέρδισε τον αγώνα και ο/η Adrian Dabasse έλαβε 6.5 αξιολόγηση SofaScore).\nΤο ποδοσφαιρικό προφίλ του παίκτη Adrian Dabasse παρουσιάζει όλα τα παιχνίδια και τις διοργανώσεις με στατιστικά στα παιχνίδια που αγωνίστηκε. Τα πιο σημαντικά στατιστικά για κάθε διοργάνωση, συμπεριλαμβανομένων των μέσων αξιολογήσεων SofaScore, αγώνων που αγωνίστηκε, γκολ, ασίστ, καρτών και άλλων σχετικών στοιχείων επίσης παρουσιάζονται.\nΤο SofaScore, ζωντανά αποτελέσματα ποδοσφαίρου χρησιμοποιεί ένα μοναδικό αλγόριθμο για την αξιολόγηση του/της παίκτη/παίκτριας Adrian Dabasse βασισμένο σε λεπτομερή στατιστικά, αναλύσεις και τις δικές μας γνώσεις.\nΤο SofaScore ζωντανή εξέλιξη ζωντανά αποτελέσματα Είναι διαθέσιμο στο iPhone and iPad app, Android app στο Google Play και στο Windows phone app. Μπορείτε να μας βρείτε σε όλα τα καταστήματα σε οποία γλώσσα επιθυμείτε αναζητώντας "SofaScore". Εγκαταστήστε το SofaScore app και ακολουθήστε όλους Adrian Dabasse live score τους αγώνες ζωντανά στο κινητό σας!


Η νέα κινέζικη Byton θα παρουσιάσει το πρώτο της πρωτότυπο στην CES\nΠρος τα τέλη του 2017 ο κινέζικος όμιλος Future Mobility Corporation (FMC) ανακοίνωσε μια νέα μάρκα, την Byton, το όνομα της οποίας προέρχεται από το Bytes on wheels. Το τελευταίο αποκαλύπτει και τον προσανατολισμό της στη χρήση υψηλής τεχνολογίας σε συνδυασμό με ηλεκτροκίνηση.\nΗ εταιρεία στελεχώθηκε με αρκετούς ειδικούς που είχαν εμπλακεί στην εξέλιξη της BMW i8 και στη CES, τη μεγάλη έκθεση ηλεκτρονικών στο Las Vegas, θα παρουσιάσει το πρώτο της πρωτότυπο. Που θα είναι ένα ηλεκτρικό SUV με μήκος περί τα 4,80 m και τιμή που θα βρίσκεται στα επίπεδα των 40.000 $. Το μοντέλο παραγωγής αναμένεται να παρουσιαστεί το 2019, θα είναι αρχικά διαθέσιμο στην Κίνα και θα ακολουθήσουν ένα χρόνο μετά οι ΗΠΑ και αργότερα η Ευρώπη.\nΣτα ιδιαίτερα χαρακτηριστικά του θα περιλαμβάνονται σύστημα αυτόνομης οδήγησης 4ου επιπέδου, κορυφαίες δυνατότητες συνδεσιμότητας, μια λογική, σύμφωνα με το χαρακτηρισμό της εταιρείας, σχέση χρόνου φόρτισης και αυτονομίας, καθώς και προσεγμένη ποιότητα κατασκευής. Μάλιστα οι υπεύθυνοι της νεόκοπης μάρκας δεν διστάζουν να αφήνουν υπονοούμενα για την ποιότητα κατασκευής της Tesla, την οποία και θα ανταγωνίζονται, χαρακτηρίζοντάς της ως «καταστροφική».\nΑπό τις φωτογραφίες που έχουν ήδη δοθεί στις δημοσιότητα φαίνεται το ταμπλό του πρώτου μοντέλου της Byton, που στην ουσία είναι μια τεράστια οθόνη 49 ιντσών. Η οποία θα συνδυάζεται με σύστημα αναγνώρισης προσώπου για τον οδηγό, που θα εξασφαλίζει αρχικά την απασφάλιση του αυτοκινήτου και την είσοδό του και στη συνέχεια την αυτόματη επιλογή των προσωπικών του ρυθμίσεων στα διάφορα συστήματα του αυτοκινήτου.\nΣτη συνέχεια οι διάφορες επιλογές του οδηγού θα γίνονται είτε μέσω της οθόνης αφής στο τιμόνι, είτε με φωνητικές εντολές είτε με την αναγνώριση χειρονομιών. Το βέβαιο είναι πως δεν θα υπάρχουν φυσικοί διακόπτες, ενώ περισσότερα θα αποκαλυφθούν στην επίσημη πρεμιέρα του. Ν.Μ.


«ΚΕΡΑΜΙΔΑ» για χιλιάδες νοικοκυριά με στεγαστικά δάνεια... - Star.gr\nΟΙΚΟΝΟΜΙΑ Τετάρτη, 18 Νοεμβρίου 2015, 21:09\n«ΚΕΡΑΜΙΔΑ» για χιλιάδες νοικοκυριά με στεγαστικά δάνεια λίγο πριν τα Χριστούγεννα-ΒΙΝΤΕΟ\nΧωρίς το "ΟΚ" της τράπεζας δεν υπάρχει προστασία για την πρώτη κατοικία\nΜόλις το 4% των δανειοληπτών με στεγαστικό δάνειο προστατεύει ο αναθεωρημένος νόμος Κατσέλη, δηλαδή 57.500 οικογένειες που ζουν στα όρια της φτώχειας.\nΧιλιάδες δανειολήπτες προσπαθούν να καταλάβουν αν θα βγουν κερδισμένοι ή χαμένοι σε περίπτωση που υπαχθούν στον νόμο.\nΣτην πρώτη κατηγορία υπάγονται δανειολήπτες με ετήσιο εισόδημα από 8.180 ευρώ (ατομικό) έως 24.000 ευρώ (οικογένεια με τρία παιδιά) και με αντικειμενική αξία ακινήτου από 120.000 έως 220.000 ευρώ, όπως πρότεινε αρχικά η τρόικα.\nΣτην δεύτερη κατηγορία που κατατάσσεται η μεσαία τάξη το εισοδηματικό όριο ξεκινά από τις 13.906 ευρώ (ατομικό) και φτάνει τις 40.800 ευρώ (οικογένεια με τρία παιδιά). Ενώ η αντικειμενική αξία ξεκινάει τελικά από τις 180.000 ευρώ και φτάνει τις 280.000 ευρώ.\nΌμως, ακόμα και αν κάποιος πληροί τα κριτήρια της δεύτερης κατηγορίας για την εισαγωγή στον νόμο, δεν αρκεί. Θα πρέπει η τράπεζα να συναινέσει πως ήταν συνεργάσιμος, όταν καταγγέλθηκε το δάνειο του. Δηλαδή θα πρέπει ο δανειολήπτης να έχει κάνει προσπάθεια ρύθμισης της οφειλής.\nΟ αναθεωρημένος νόμος προβλέπει επίσης «κούρεμα» της διαφοράς μεταξύ του στεγαστικού δανείου και της τρέχουσας εμπορικής τιμής, η οποία θα ορίζεται από ανεξάρτητους εκτιμητές.\nΠΡΟΣΤΑΣΙΑ α΄ κατοικίας: Οι όροι και οι προϋποθέσεις για να γλιτώσετε το σπίτι σας


Αυτή είναι η τάση στα T-shirts που δεν περιμέναμε να επιστρέψει - Σίγουρα έχεις ήδη μια τέτοια μπλούζα στη ντουλάπα σου! : Γυναίκες - yupiii.gr\nΑς το παραδεχτούμε. Τα ανδρικού τύπου T-shirts μπορεί να είναι stylish και ασύγκριτα βολικά αλλά δεν κολακεύουν τη σιλουέτα και χρειάζεται προσεκτικό styling για να τα ενσωματώσεις στο ντύσιμό σου.\nΑντίθετα, τα polo T-shirts κολακεύουν περισσότερο τη γυναικεία σιλουέτα και μπορείς να τα συνδυάσεις (σχεδόν) με τα πάντα. Όμως δεν είναι πλέον ανάμεσα στις πιο hot τάσεις... ή μήπως όχι;\nΕδώ και λίγο καιρό, έχουμε αρχίσει να βλέπουμε όλο και συχνότερα στο feed μας polo μπλουζάκια σε διάφορες εκδοχές- με την αγαπημένη μας να είναι πλεκτό και σε κάποιο έντονο χρώμα.\nκοντομάνικο, μπλουζάκι, νέο look


Κι όμως... Αυτό το μικροσκοπικό σπίτι είναι... τεράστιο. Μόλις δείτε το εσωτερικό του θα τα χάσετε (video)\nΟπως κάθε εβδομάδα έτσι και σήμερα το Spoiler που παρουσιάζει το Dokari, απευθείας από... Αγιο Δομίνικο, αποκαλύπτει με 100% επιτυχία μέχρι στιγμής, τους μεγάλους νικητές στη μάχη της ασυλίας. Ποιοι θα είναι απόψε αυτοί; Ποιοι άλλοι;\nΟι Μαχητές... Φαίνεται ότι έχουν πλέον πάρει για τα καλά τον αέρα των Διασήμων, αφού για μια ακόμη εβδομάδα κατορθώνουν να πάρουν τη νίκη και να οδηγήσουν τους αντιπάλους τους στη διαδικασία της επιλογής υποψηφίων προς αποχώρηση.\nΓια το τυπικό σκέλος και μόνο, όπως κάθε εβδομάδα άλλωστε, θα αναμένουμε την προβολή του επεισοδίου στην τηλεόραση του ΣΚΑΪ, ώστε να επιβεβαιωθεί και η σημερινή μας πληροφορία.\nΗμερομηνία άρθρου: 21 Μαρτίου, 2018 - 12:38


Βρετανία: Τρέχουν να καλύψουν το έλλειμμα - Ειδήσεις\nNewsit / Κόσμος / Βρετανία: Τρέχουν να καλύψουν το έλλειμμα\nΒρετανία: Τρέχουν να καλύψουν το έλλειμμα\nΔημοσιεύθηκε: 12.10.2009 | 16:11\nΠρόγραμμα αποκρατικοποιήσεων, ύψους 3 δισ. στερλινών (4,8 δισ. δολ.), θα παρουσιάσει σήμερα ο Γκόρντον Μπράουν.\nΣτόχος του Βρετανού πρωθυπουργού είναι να κλείσει την τεράστια «τρύπα» στον κρατικό προϋπολογισμό.\nΣύμφωνα με τα δημοσιεύματα η κυβέρνηση θα πουλήσει ποσοστά στην εταιρεία στοιχημάτων “The Tote”, χαρτοφυλάκιο φοιτητικών δανείων, τη σιδηροδρομική γραμμή που συνδέει τη Βρετανία με τη Γαλλία και το 33% που κατέχει το κράτος στην εταιρεία Urenco.\n«Πρέπει να είμαστε σαφείς ως προς το πώς θα μειώσουμε το δημοσιονομικό έλλειμμα της κυβέρνησης και θα βοηθήσουμε να χρηματοδοτηθούν οι μελλοντικές κεφαλαιουχικές επενδύσεις», δήλωσε ο υπουργός Επιχειρήσεων και Ανάπτυξης Πίτερ Μάντελσον στο ραδιόφωνο του BBC.\n«Η πώληση μη βασικών στοιχείων ενεργητικού της κυβέρνησης – τόσο της κεντρικής όσο και της τοπικής κυβέρνησης – είναι ένας σημαντικός τρόπος να το κάνουμε αυτό, καθώς βελτιώνονται οι συνθήκες στην αγορά», πρόσθεσε.\nΗ απόφασή αυτή της βρετανικής κυβέρνησης έρχεται, ύστερα από τις επίσημες προβλέψεις για εκτίναξη του δημοσιονομικού ελλείμματος φέτος στο 12% του ΑΕΠ.\nΧανιά: Έτσι άδειαζε ο τραπεζικός της λογαριασμός – Έπαθε πλάκα όταν έμαθε αυτά που συνέβαιναν...


ΑΡΕΤΟΥΣΑ: Το Κατοχικό Ταμείο καταπίνει ολόκληρη τη δημόσια περιουσία - Tαμείο King Kong !!\nΤο Κατοχικό Ταμείο καταπίνει ολόκληρη τη δημόσια περιουσία - Tαμείο King Kong !!\nΔεύτερο κύμα ξεπουλήματος της δημόσιας περιουσίας, μέσω της μεταφοράς νέου πακέτου ΔΕΚΟ στο Κατοχικό Ταμείο Αποκρατικοποιήσεων, αναμένεται να φέρει το πολυνομοσχέδιο που σχεδιάζει να καταθέσει η κυβέρνηση εντός της εβδομάδας (πιθανόν την Πέμπτη) στη Βουλή. Ετσι το Κατοχικό Ταμείο καταπίνει σταδιακά ολόκληρη τη δημόσια περιουσία, η οποία, κατ' απαίτηση των δανειστών, θα χρησιμεύσει ως εγγύηση για την αποπληρωμή των δανείων του κουαρτέτου των πιστωτών.\nΣτο δεύτερο πακέτο ΔΕΚΟ έχει συμφωνηθεί να συμπεριληφθούν οι πλέον νευραλγικές συμμετοχές του Δημοσίου σε επιχειρήσεις, δηλαδή οι μετοχές του σε ΕΥΔΑΠ, ΕΥΑΘ, ΔΕΗ, ΑΔΜΗΕ, Αττικό Μετρό και Κτιριακές Υποδομές, ενώ στη λίστα περιλαμβάνεται και η Ελληνική Βιομηχανία Οχημάτων (ΕΛΒΟ). Μάλιστα, το επικαιροποιημένο τρίτο Μνημόνιο αφήνει ανοιχτό το ενδεχόμενο να προστεθούν στην ίδια παρτίδα ΔΕΚΟ, ώστε να αποτελέσουν «προίκα» του Υπερταμείου, ακόμα και η Ελληνική Αεροπορική Βιομηχανία (ΕΑΒ) και η εταιρία του Κτηματολογίου (ΕΚΧΑ)! Προφανώς, δεν είναι τυχαίο ότι η κυβέρνηση έχει αφήσει να σέρνεται επί μήνες η μνημονιακή αυτή εκκρεμότητα και ότι επέλεξε να την καλύψει τώρα, ελπίζοντας ότι η πίεση χρόνου και η ανάγκη να εκταμιευθεί η υποδόση των 2,8 δισ. ευρώ θα κάμψουν τις αντιδράσεις κυβερνητικών βουλευτών.\nΥπενθυμίζεται ότι τον περασμένο Ιούλιο πέρασε στον έλεγχο του Ταμείου μια πρώτη ομάδα ΔΕΚΟ, που περιλάμβανε τις εταιρίες αστικών συγκοινωνιών της πρωτεύουσας ΟΑΣΑ, ΟΣΥ και ΣΤΑΣΥ, τον ΟΣΕ, το ΟΑΚΑ και τα Ελληνικά Ταχυδρομεία (ΕΛ.ΤΑ.).\nΟι δανειστές της χώρας μας, που θα ελέγχουν πλήρως το Υπερταμείο τοποθετώντας τους εκλεκτούς τους στις θέσεις-κλειδιά του Εποπτικού Συμβουλίου του και προεκτείνοντας έτσι το χέρι τους και στο Διοικητικό Συμβούλιο του Ταμείου, θα μπορούν πλέον να πάρουν και τα «κλειδιά» των ΔΕΚΟ. Η διοίκηση του Κατοχικού Ταμείου θα επιλέγει τις διοικήσεις των επιχειρήσεων αυτών επιτρέποντας στους πιστωτές να διορίσουν «μαριονέτες» τους ως επικεφαλής κρίσιμων ΔΕΚΟ και να αποκτήσουν πρόσβαση στην καρδιά κομβικών για τη χώρα επιχειρήσεων. Η μεταβίβαση ΔΕΚΟ στο Υπερταμείο Αποκρατικοποιήσεων φέρνει επίσης τα πάνω κάτω στις εργασιακές σχέσεις στις εν λόγω εταιρίες, καθώς συνεπάγεται το τέλος της μονιμότητας και οι συμβάσεις των εργαζομένων θα μετατραπούν σε αορίστου χρόνου.\nΠέρα από τη μεταφορά δημόσιων επιχειρήσεων στο Υπερταμείο, η κυβέρνηση καλείται να συμφωνήσει με τους δανειστές στα πρόσωπα που θα στελεχώσουν το Εποπτικό Συμβούλιό του. Για την ακρίβεια, το ζητούμενο είναι να βρεθούν τρεις, αποδεκτοί από τους ξένους, Ελληνες που θα πλαισιώσουν τον Γάλλο Ζακ Λε Παπ, ο οποίος προορίζεται για τη θέση του προέδρου του Συμβουλίου, και τον Ισπανό Νταβίντ Βεγκάρα.\nΣτο πολυνομοσχέδιο και αλλαγές για αγρότες, ελ. Επαγγελματίες!\nΗ κυβέρνηση έχει δεσμευτεί να συμπεριλάβει επίσης στο επικείμενο πολυνομοσχέδιο διατάξεις που θα υλοποιούν τις επώδυνες αλλαγές στο ασφαλιστικό αγροτών, νέων ελεύθερων επαγγελματιών κ.λπ.\nΠρόκειται για τη μνημονιακή δέσμευση να εναρμονιστούν οι εισφορές κοινωνικής ασφάλισης με κατάργηση των εξαιρέσεων, που επιτρέπουν χαμηλότερες εισφορές για την υγεία, κατάργηση του κατώτερου συντελεστή εισφορών για τους ιδιοκτήτες τουριστικών καταλυμάτων και αναθεώρηση προς τα κάτω της έκπτωσης για την καταβολή πλασματικών περιόδων ασφάλισης. Η σχετική νομοθέτηση πρέπει να γίνει τώρα και η εφαρμογή των αλλαγών από την 1η Ιανουαρίου 2017.\nΑκόμα στο πολυνομοσχέδιο θα πρέπει να υπάρξει μέριμνα για τη μεταφορά στην εθνική νομοθεσία του πλαισίου της Ε.Ε. για την αγορά ηλεκτρικής ενέργειας, την τροποποίηση της νομοθεσίας για τις Ανανεώσιμες Πηγές Ενέργειας με σεβασμό των υφιστάμενων συμβάσεων σύμφωνα με τους κανόνες της Ε.Ε. και την ενίσχυση της Υπηρεσίας Πολιτικής Αεροπορίας (ΥΠΑ).\nΤετ α τετ (90 λεπτών) του Τσακαλώτου με τη Βελκουλέσκου (και) για το χρέος\nΓια 90 λεπτά, όσο δηλαδή διαρκεί και ένα ποδοσφαιρικό ματς, συζήτησαν χθες το πρωί σχετικά με την πορεία της ελληνικής οικονομίας και το χρέος ο υπουργός Οικονομικών Ευκλείδης Τσακαλώτος και η επικεφαλής των τεχνοκρατών του Διεθνούς Νομισματικού Ταμείου (ΔΝΤ) για το ελληνικό πρόγραμμα Ντέλια Βελκουλέσκου.\nΑυτή τη φορά ο κ. Τσακαλώτος και η Ρουμάνα οικονομολόγος δεν συναντήθηκαν στο «ουδέτερο γήπεδο» του ξενοδοχείου «Χίλτον», αλλά στο υπουργείο Οικονομικών. Η συνάντηση πραγματοποιήθηκε στο πλαίσιο των επαφών που έχουν η κ. Βελκουλέσκου και οι συνεργάτες της στην Αθήνα προκειμένου να συντάξουν έκθεση, η οποία θα αποτελέσει και τη βάση για τη μετέπειτα ανάλυση της βιωσιμότητας του ελληνικού χρέους από το ΔΝΤ. Η εν λόγω έκθεση αναμένεται να συζητηθεί παρασκηνιακά και στη φθινοπωρινή σύνοδο του Ταμείου, στις 7-9 Οκτωβρίου στην Ουάσινγκτον.\nΤο ΔΝΤ έχει επισημάνει ότι η Ελλάδα μπορεί μεν να καλύψει τις βραχυπρόθεσμες χρηματοδοτικές ανάγκες της, αλλά με την πάροδο των χρόνων το τέρας του χρέους αρχίζει πάλι να «καλπάζει». Ενδεικτικά, τη διετία 2022-2023 η χώρα μας κινδυνεύει να βρεθεί αντιμέτωπη με ένα «βουνό» τοκοχρεολυσίων που φτάνει συνολικά έως τα 31,7 δισ. ευρώ (14 δισ. ευρώ το 2022 και 17,7 δισ. ευρώ το 2023), σύμφωνα με παλαιότερους υπολογισμούς του Γραφείου Προϋπολογισμού της Βουλής.\nΟπως ανέφεραν πηγές του υπουργείου Οικονομικών, το χθεσινό τετ α τετ ήταν «εισαγωγικού χαρακτήρα» και σχεδιάζεται να υπάρξει και δεύτερο, προτού τα στελέχη του ΔΝΤ αναχωρήσουν από τη χώρα μας, στο τέλος της εβδομάδας. Επίσης θα υπάρξουν επαφές με στελέχη της Τραπέζης της Ελλάδος, παραγωγικούς φορείς κ.ά.\nΗ έκθεση με βάση το άρθρο 4 του καταστατικού του ΔΝΤ, την οποία ετοιμάζουν για τη χώρα μας η κ. Βελκουλέσκου και οι συνεργάτες της, είναι η πρώτη που θα συνταχθεί από το Ταμείο ύστερα από τρία χρόνια. Λόγω των μνημονιακών αξιολογήσεων, το ΔΝΤ είχε πάψει να συντάσσει τέτοιου τύπου έκθεση για την Ελλάδα μετά τον Μάιο του 2013, αλλά τώρα συμφωνήθηκε με την κυβέρνηση να επανέλθει.\nΤρέχουν... να προλάβουν «ατυχήματα»\nΕσπευσμένα η κυβέρνηση φέρνει στη Βουλή εντός της εβδομάδας πολυνομοσχέδιο «σκούπα» ώστε να κλείσουν τα προαπαιτούμενα πριν από τη συνεδρίαση του Euro Working Group στις 29 Σεπτεμβρίου και το Eurogroup της 10ης Οκτωβρίου και να ολοκληρωθεί η διαδικασία για την εκταμίευση της δόσης των 2,8 δισ. ευρώ. Από την κυβέρνηση εκφράζεται αισιοδοξία ότι θα κλείσουν οι εκκρεμότητες οι οποίες -όπως λένε- αφορούν τεχνικά ζητήματα. Στην πραγματικότητα όμως οι εκκρεμότητες θεωρούνται δύσκολες να καλυφθούν εντός των χρονοδιαγραμμάτων, με αποτέλεσμα να καθίσταται αμφίβολο εάν στην κυβέρνηση θα προλάβουν τις ημερομηνίες.\nΤο Μέγαρο Μαξίμου και το οικονομικό επιτελείο, υπό το κράτος των αφόρητων πιέσεων, τρέχουν κυριολεκτικά την τελευταία στιγμή, καθώς υπήρξαν καθυστερήσεις από διάφορα υπουργεία και υπουργούς για να προλάβουν... ατυχήματα, αφού το τελευταίο που θα επιθυμούσε ο Αλέξης Τσίπρας σε αυτή τη φάση θα ήταν να υπάρξει ναυάγιο εν μέσω δεύτερης αξιολόγησης, αφού εκτός από τη δόση των 2,8 δισ. ευρώ, θα πάει πίσω η όποια συζήτηση για τη ρύθμιση του χρέους.


Άρθρα / σχόλια για lenovo z6 youth edition - GizChina Greece\nPosts tagged lenovo z6 youth edition\nLenovo Z6 Lite: με 6GB+64GB/128GB και Snapdragon 710 από 162€!\nGizTeam, 4 Νοεμβρίου 2019\nΜόλις πρόσφατα σας ενημερώσαμε για το Lenovo Z6 Youth Edition, την νεανική έκδοση του Z6 Pro. Το κινητό το βρήκαμε σαν Lenovo Z6 Lite σε δυνατή προσφορά.\nLenovo Z6 Lite: με 6GB+64GB και Snapdragon 710 στα 171€! [coupon]\nLenovo Z6 Lite: με 4GB+64GB και Snapdragon 710 στα 154€! [coupon]\nLenovo Z6 Lite: με 4GB+64GB και Snapdragon 710 στα 153€! [coupon]\nLenovo Z6 Lite: με 4GB+64GB και Snapdragon 710 στα 154€! [coupons]\nGizTeam, 18 Αυγούστου 2019\nGizTeam, 10 Αυγούστου 2019\nLenovo Z6 Lite: με Snapdragon 710, 4GB+64GB στα 154€! [coupons]\nGizTeam, 5 Αυγούστου 2019\nΜόλις πρόσφατα σας ενημερώσαμε για το Lenovo Z6 Youth Edition, την νεανική έκδοση του Z6 Pro. Το κινητό το βρήκαμε σαν Lenovo Z6 Lite στα 162€!\nLenovo Z6 Lite: με Snapdragon 710, 4GB+64GB στα 153€!!\nGizTeam, 29 Ιουλίου 2019\nLenovo Z6: όλα τα specs, λίγο πριν την κυκλοφορία!\ntelnet05, 3 Ιουλίου 2019\nΤο Lenovo Z6 έρχεται στις 4 Ιουλίου και δύο ημέρες πριν την επίσημη πρώτη, το σχέδιο και τα λεπτομερή χαρακτηριστικά του είδαν το φως της …\nLenovo Z6 Lite: με Snapdragon 710, 4GB+64GB στα 162€!!\nGizTeam, 22 Ιουνίου 2019\nLenovo Z6 Lite: επίσημο με τριπλή κάμερα και SD710, από 141 ευρώ!\nCynaegeirus, 22 Μαΐου 2019\nΜόλις χθες σας ενημερώσαμε για το Lenovo Z6 Youth Edition, την νεανική έκδοση του Z6 Pro. Το κινητό μόλις έγινε επίσημο, με ονομασία Lenovo Z6 …\nLenovo Z6 Youth Edition: δείτε τις επίσημες προδιαγραφές\nΤο Lenovo Z6 Youth Edition, είναι η lite έκδοση του Z6 Pro με στόχο την νεολαία και χαμηλότερη τιμή. Η Lenovo έχει ήδη ετοιμάσει μια …\nLenovo Z6 Youth Edition: ανακοινώνεται στις 22 Μαΐου το νεανικό flagship\ntelnet05, 20 Μαΐου 2019\nΤο Lenovo Z6 Youth Edition, είναι μια κομμένη έκδοση του Z6 Pro και όπως είναι λογικό θα κοστίζει αρκετά χαμηλότερα. Η Lenovo έχει ήδη ετοιμάσει …\nLenovo Z6 Youth Edition: Έρχεται με υποστήριξη GPS διπλής συχνότητας\nJimmy Gr, 9 Μαΐου 2019\nΟ αντιπρόεδρος της Lenovo Group, Chang Cheng, επιβεβαίωσε πρόσφατα ότι η εταιρεία θα διοργανώσει εκδήλωση παρουσίασης στις 22 Μαΐου. Δεδομένου ότι η εταιρεία ανακοίνωσε πρόσφατα …


Οι άσχημες σκέψεις επηρεάζουν την απόδοση των αθλητών - Care.gr\nΟι άσχημες σκέψεις επηρεάζουν την απόδοση των αθλητών\nΟι πολλές αρνητικές σκέψεις μπορεί να συμβάλλουν στην μειωμένη απόδοση των αθλητών και να επηρεάσουν την συμπεριφορά τους την ημέρα του αγώνα σύμφωνα με έρευνα ψυχολόγων του πανεπιστημίου του Μίσιγκαν, η οποία δημοσιεύευται στο περιοδικό Journal of Sport and Exercise Psychology.\nΟι ερευνητές μελέτησαν την επίδραση στην απόδοση αθλητών του golf οι οποίοι φανταζόντουσαν ότι έκαναν προσπάθειες που ήταν αποτυχημένες. Οπως διαπίστωσαν κατά την διάρκεια του αγώνα οι αθλητές αυτοί είχαν μειωμένη απόδοση σε σχέση με αθλητές οι οποίοι δεν έκαναν παρόμοιες σκέψεις.\nΣε αθλητές οι οποίοι μετείχαν στο πείραμα και φανταζόντουσαν ότι έκαναν πετυχημένες προσπάθειες δεν διαπιστώθηκε από την άλλη μεριά κάποια βελτίωση στην απόδοσή τους.\nΣύμφωνα με τον υπεύθυνο της έρευνας δρ. Sian L. Beilock οι θετικές ή αρνητικές σκέψεις πριν από έναν αγώνα αποτελούν μια σημαντική παράμετρο την οποία οι αθλητές θα πρέπει να μάθουν να ελέγχουν, καθώς μπορεί να αποβεί καθοριστική για την απόδοση τους.


Ευρυτανικός Παλμός. Εβδομαδιαία εφημερίδα Ευρυτανίας. Καρπενήσι. Ειδήσεις Ρεπορτάζ.: Ο Βοτανικός Κήπος στο Κεφαλόβρυσο γίνεται πραγματικότητα\nΟ Βοτανικός Κήπος στο Κεφαλόβρυσο γίνεται πραγματικότητα\nΟ Δήμος Καρπενησίου πρωταγωνιστεί στη νέα περιβαλλοντική δράση του φυσικού μεταλλικού νερού «Αύρα» που πρόκειται να υλοποιήσει άμεσα, στα πλαίσια της εταιρικής κοινωνικής του ευθύνης.\nΣε συνεργασία με τη ΜΚΟ «Αρκτούρος», η εταιρία πραγματοποίησε ένα μεγάλο διαγωνισμό μέσω Facebook, όπου δέκα περιοχές απ’ όλη την Ελλάδα διεκδικούσαν την υλοποίηση μιας περιβαλλοντικής δράσης.\nΟ Δήμος Καρπενησίου σε συνεργασία με το Τμήμα Δασοπονίας και Διαχείρισης Φυσικού Περιβάλλοντος του ΤΕΙ πρότειναν τη δημιουργία Βοτανικού Κήπου στο χώρο του Κεφαλόβρυσου. Με την τεχνική υποστήριξη του Δήμου Καρπενησίου αλλά και την επιστημονική υποστήριξη του ΤΕΙ και τη συμμετοχή καθηγητών, σπουδαστών αλλά και εθελοντών, το συγκεκριμένο έργο φάνηκε από την αρχή ότι έχει σημαντικές πιθανότητες να υλοποιηθεί.\nΜέσα από τη διαδικτυακή ψηφοφορία που πραγματοποιήθηκε για αρκετό χρονικό διάστημα, το Καρπενήσι αναδείχθηκε τρίτο στη συνολική κατάταξη, γεγονός που αποτελεί μεγάλη επιτυχία για τον τόπο μας.\nΗ επικοινωνιακή πολιτική του Δήμου Καρπενησίου λειτούργησε αποτελεσματικά, κινητοποιώντας ένα σημαντικό αριθμό δημοτών αλλά και φίλων του Καρπενησίου να ψηφίσουν. Δεδομένου δε ότι πρώτη στην κατάταξη αναδείχθηκε η Πάρνηθα και δεύτερη η Φλώρινα, περιοχές με πολύ μεγαλύτερο πληθυσμό, η επιλογή του Δήμου Καρπενησίου αποτελεί μεγάλη επιτυχία.\nΗ Δημοτική Αρχή ευχαριστεί το φυσικό μεταλλικό νερό «Αύρα», τον «Αρκτούρο», το ΤΕΙ Δασοπονίας και Διαχείρισης Φυσικού Περιβάλλοντος, καθώς επίσης και όλους αυτούς που ψήφισαν το Κεφαλόβρυσο και κατέστησαν δυνατή τη δημιουργία του βοτανικού κήπου.\nΔΙΑΒΑΣΤΕ ΣΕ ΛΙΓΟ ΤΑ ΝΕΑ ΟΝΟΜΑΤΑ ΤΩΝ ΥΠΟΨΗΦΙΩΝ ΤΟΥ...


Κατάσταση του οδικού δικτύου της Αιτωλοακαρνανίας με την κακοκαιρία ‘Μήδεια’ - 29Dytika.gr\nΚατάσταση του οδικού δικτύου της Αιτωλοακαρνανίας με την κακοκαιρία ‘Μήδεια’\nΣτην Επαρχιακή Οδό Ελληνικών – Κάτω Ζευγαρακίου και συγκεκριμένα 300 μ. μετά την έξοδο της τοπικής κοινότητας Άνω Κερασόβου προς Ελληνικά, λόγω καθίζησης\nΣτην Δημοτική Οδό Αγίου Γεωργίου – Ξηρέικων Άνω Κουδουνίου Δήμου Μεσολογγίου και συγκεκριμένα στο τμήμα του δρόμου που συνδέει τους οικισμούς Ξηρέικα – Άνω Κουδούνι, στο 3ο χλμ Ξηρέικα – Άνω Κουδούνι για λόγους επικινδυνότητας αυτής (κατολίσθηση και κατάρρευση οδοστρώματος) .\nΣτο 70 χλμ της Επαρχιακής Οδού Καλλιθέας – Προυσού λόγω πτώσης βράχων\nΕπαρχιακή οδός Ναυπάκτου – Άνω Χώρας: Από το Τ.Κ. Ελατούς και άνω,\nΕπαρχιακή οδός Ναυπάκτου – Καρπενησίου: Από το ύψος Τ.Κ. Πλατάνου – Κλεπάς, -Λιβαδακι\nΕπαρχιακή οδό Άνω Χώρας – Κρυονερίων,\nΕπαρχιακή οδό Άνω Χώρας – Κάτω Χώρας, Επαρχιακή οδό Άνω Χώρας – Αμπελακιώτισσας Από Τ.Κ. Κρυονερίων, Τ.Κ. Περδικόβρυσης,\nΕπαρχιακή οδός Ναυπάκτου – Ελατοβρυση από Τ.Κ. Ελατού, Τ.Κ. Γρηγόρι, Τ.Κ. Ελατόβρυσης,\nΕπαρχιακή οδός Ναυπάκτου – Γραμμένης Οξιάς:(Μέσω Φωκίδας) από Τ.Κ Καλλονή, Τ.Κ Κυδωνιά Τ.Κ. Λεύκας, Τ.Κ. Γραμμένης Οξιάς, Τ.Κ. Μανδρινής Επαρχιακή οδός Ναυπάκτου – Πλατάνου.\nΕπαρχ. Οδού Θέρμου – Προυσού από την τ.κ. Δρυμώνα έως τη θέση “Αγία Παρασκευή”, καθώς επίσης και επί της Επαρχ. Οδού Καλλιθέας – Προυσού έως τη θέση Αραποκέφαλα λόγω χιονόπτωσης και παγετού, η κυκλοφορία διεξάγεται μόνο με τη χρήση αντιολισθητικών αλυσίδων.\nΣε τμήματα των Επαρχιακών Οδών : α) Θέρμου – Λευκού – Καλλιθέας, β)Καλλιθέας- Σπαρτιά, γ) Καλλιθέας- Μακριά Λογγά- Στριγανιά, δ)Θέρμου – Δρυμώνα, ε) Θέρμου- Διασελλακίου- Πλατάνου, στ)Θέρμου- Κόνισκας, ζ) Θέρμου- Αναλήψεως-Γέφυρας Μπανιά, η)Θέρμου- Αβαρίκου- Κόφτρας.


Απίστευτη αποκάλυψη από τον Γιώργο Χρυσοστόμου: «Εγώ πήγα στον ιατροδικαστή την Παυλίδου! Μετά το θέατρο μου αποκάλυψε ότι...» - LIFESTYLE - TV24-MAGAZINE\nLIFESTYLE 23.01.2018 10:06\nΟ Γιώργος Χρυσοστόμου ήταν καλεσμένος στην εκπομπή Ελένη όπου και μίλησε για όλους και για όλα! Ο Γιώργος Χρυσοστόμου με αφορμή την πρεμιέρα της παράστασης «Προδοσία» και των δυσκολιών που προέκυψαν μέχρι να ανέβει το θεατρικό έργο δεν δίστασε να αναφερθεί στο περιστατικό με τη Σοφία Παυλίδου και τον Μάνο Παπαγαιάννη! Διαβάστε παρακάτω...\n«Το πρωί της πρεμιέρας ήμουν στο ΚΑΤ με τη Σοφία Παυλίδου γιατί είμαι φίλος της και ήθελα να τη στηρίξω σε αυτό. Πήγαμε στην αρχή σε μια ιατροδικαστή και μετά στο ΚΑΤ», είπε και η Ελένη έμεινε με το στόμα ανοιχτό! Ο Γιώργος Χρυσοστόμου εξηγώντας ότι είναι φίλος της τόνισε «Για να φτάσει να μηνύσει άνθρωπο σημαίνει πως υπήρξε βία. Επειδή μιλάω μαζί της κάθε μέρα – και το λέω αυτό με πολύ αγάπη και ψυχραιμία – αν της ζήταγε ένα συγνώμη ο Μάνος θα ήταν βάλσαμο για όλους». Κάτι που όπως αποκάλυψε ο ηθοποιός του είπε η Σοφία Παυλίδου «Χθες μιλήσαμε και μου λέει “ρε συ ένα συγνώμη ήθελα”».\nΤέλος, όταν ρώτησε η Ελένη Μενεγάκη αν θα αποσυρθεί η μήνυση με μια συγνώμη ο Γιώργος Χρυσοστόμου ξεκαθάρισε: «Δεν ξέρω αν θα λήξει με μια συγνώμη. Το συγνώμη θα ήταν ένα βάλσαμο, αν το πει τώρα, (…) Ένα συγνώμη, προσωπικά στο τηλέφωνό της θα ήταν βάλσαμο. Κι επειδή την ξέρω τη Σοφία πίστεψέ με θα λυθεί». Δείτε το σχετικό βίντεο:\nΟι πρώτες δηλώσεις της Βίκυς Καγιά μετά την γέννα και η τρυφερή αποκάλυψη: «Όταν είδε η Μπιάνκα το μωρό…»\nΒάσω Λασκαράκη: Ο νέος άντρας στην ζωή της και η τρυφερή αποκάλυψη από την ίδια…\n«Έκανα one night stand πριν από ένα μήνα!» Ποιος Έλληνας παρουσιαστής έκανε αυτή την αποκάλυψη;


Κίνα Μηχανή κοπής φύλλων GQ35D Κατασκευαστές\nΠεριγραφή:Μηχανή κοπής λαμαρίνας,Μηχανή κοπής μίνι χάλυβα,Μηχανή κοπής ράβδων χάλυβα\nΜηχανή κοπής λαμαρίνας,Μηχανή κοπής μίνι χάλυβα,Μηχανή κοπής ράβδων χάλυβα\nHome > Προϊόντα > Κόφτης ράβδων > Κόφτης χάλυβα > Μηχανή κοπής φύλλων GQ35D\nΑρ. μοντέλου: GQ35D\nΟ κοπτήρας χάλυβα είναι ένα εργαλείο που χρησιμοποιείται για την κοπή ράβδων χάλυβα . Υπάρχουν γενικά αυτόματες μηχανές κοπής χάλυβα και ημιαυτόματες μηχανές κοπής χάλυβα . Είναι ένας απαραίτητος εξοπλισμός για την επεξεργασία χάλυβα. Χρησιμοποιεί κυρίως κοπή σταθερών χαλύβδινων ράβδων σε κτίρια, γέφυρες, σήραγγες, σταθμούς παραγωγής ενέργειας, έργα μεγάλης εξοικονόμησης νερού.\nΜηχανή κοπής μίνι χάλυβα\nΜηχανή κάμψης καμάρας


Κάνε αυτές τις σούπες τις κρύες νύχτες του χειμώνα και όχι μόνο … - Πέτρος Μαούνατζης\nΚάνε αυτές τις σούπες τις κρύες νύχτες του χειμώνα και όχι μόνο …\nΑναρτήθηκε την Οκτ 25th, 2019\nΕμείς όπως είδη θα έχεις καταλάβει αγαπάμε πολύ τον Χειμώνα, ένα σπίτι ζεστό, ένα τζάκι αναμμένο , έξω να βρέχει και να απολαμβάνεις ένα πιάτο με αχνιστή σούπα. Οι σούπες είναι η αγαπημένη επιλογή του Χειμώνα. Αν δεν γευτείς μια σούπα είναι σαν να μην ήρθε ο Χειμώνας, σίγουρα θα συμφωνείς μαζί μου αν και εσύ είσαι μέσα στους αγαπημένους Χειμωνάκιδες.\nΗ λέξη σούπα προέρχεται από το γαλλικό soup που έχει σαν ρίζα το λατινικό suppa που σημαίνει ψωμί βουτηγμένο σε ζουμί. Οι πρώτες σούπες χρονολογούνται περίπου στο 6.000 π. Χ., καθώς το βράσιμο δεν αποτελούσε διαδεδομένη μέθοδο μαγειρέματος μέχρι να ανακαλυφθούν πήλινα σκεύη πριν από 9.000 χρόνια. Οι σούπες ενισχύουν το ανοσοποιητικό σύστημα και αυξάνουν την θερμοκρασία στο σώμα. Έχουν μεγάλη διατροφική αξία η οποία βέβαια εξαρτάται από τα συστατικά τους.Οι περισσότερες σούπες στο σύνολο τους δεν έχουν πολλές θερμίδες. Οι επιστήμονες έχουν διαπιστώσει ότι τα άτομα που συνηθίζουν να καταναλώνουν σούπες τείνουν να έχουν πιο υγιεινές διατροφικές συνήθειες.\nΣυνολικά οι σούπες αποτελούν μια πολύ καλή ευκαιρία για πιάτα με λίγες θερμίδες και πολλά θρεπτικά συστατικά. Είναι ένας πολύ καλός τρόπος να καταναλώσουμε ποσότητα λαχανικών χωρίς να τα φάμε σε σαλάτα, ενώ παίρνουμε και σημαντική ποσότητα υγρών. Παρακάτω σου μαζέψαμε μερικές από τις αγαπημένες μας σούπες και σου τις παρουσιάζουμε με αγάπη!!!!


K.K.4ever: Η Χρυσή Αυγή ανεπιθύμητη σε όλη την Ελλάδα\nΗ Χρυσή Αυγή ανεπιθύμητη σε όλη την Ελλάδα\nΓιουχάισμα, αποδοκιμασίες, προπηλακισμοί αλλά… και βουτιές. Αυτές είναι οι αντιδράσεις της κοινωνίας και των λαϊκών στρωμάτων σε ολόκληρη την Ελλάδα, απέναντι στη Χρυσή Αυγή. Αντιδράσεις που ολοένα και αυξάνονται υπενθυμίζοντας ότι είναι ένα κόμμα ναζιστικό. Αντιδράσεις που δηλώνουν ότι οι μαχαιροβγάλτες της Χρυσής Αυγής είναι ανεπιθύμητοι.\nΟι αποδοκιμασίες της 25ης Μαρτίου\nΚατά τη διάρκεια των εορταστικών εκδηλώσεων της 25ης Μαρτίου υπήρξαν έντονες αποδοκιμασίες απέναντι σε βουλευτές και μέλη της Χρυσής Αυγής.\nΣτο Λουτράκι την ώρα που πήγε να καταθέσει στεφάνι στο Μνημείο Πεσόντων ο βουλευτής της Χρυσής Αυγής στην Κορινθία Ευστάθιος Μπούκουρας δέχθηκε τις αποδοκιμασίες από τους κατοίκους του Λουτρακίου, ενώ ταυτόχρονα ένας νεαρός έτρεξε να του πάρει το στεφάνι από τα χέρια. Ακολούθησε συμπλοκή σώμα με σώμα.\nΝωρίτερα ο ίδιος βουλευτής παρεβρέθηκε σε εκδήλωση στη Περαχώρα, όπου αντίστοιχα αποδοκιμάστηκε από τους κατοίκους.\nΤην ίδια μέρα στη Κοζάνη μέλη του ΚΚΕ και αντιεξουσιαστές έκαναν παρέμβαση πριν την κατάθεση στεφανιών και απαίτησαν να μην καταθέσει η αντιπροσωπεία της Χρυσής Αυγής φωνάζοντας χαρακτηριστικά “έξω οι ναζιστές”.\nΕπίσης ο Δήμαρχος Ελευσίνας, Γιώργος Τσουκαλάς, αρνήθηκε το αίτημα της Χρυσής Αυγής ώστε να παρεβρεθεί στην εκδήλωση εορτασμού της 25ης Μαρτίου.\nΌντας ενοχλημένοι από την απόρριψη του δημάρχου, ο εκπρόσωπος Τύπου της Χρυσής Αυγής, Ηλίας Κασιδιάρης, κάλεσε τηλεφωνικά τον Δήμαρχο της Ελευσίνας, τον έβρισε, τον απείλησε και στο τέλος δήλωσε ότι θα πάει ο ίδιος ο Κασιδιάρης να καταθέσει το στεφάνι.\nΟ Δήμος Ελευσίνας εξέδωσε ανακοίνωση που αναφέρει ότι “Η πάγια θέση της Δημοτικής Αρχής είναι να μην καλεί εκπροσώπους της Χρυσής Αυγής στις εκδηλώσεις του Δήμου.”\n“Το εργατικό κίνημα δεν έχει καμία σχέση με τους φασίστες”\nΤαυτόχρονα μια σειρά από εργατικά σωματεία απομονώνουν τη δράση της Χρυσής Αυγής στου εργατικούς χώρους.\nΤην Πέμπτη 21 Μαρτίου η Χρυσή Αυγή έστειλε Δελτίο Τύπου προς τα γραφεία του ΣΥΕΤΕ (Σύλλογος Υπαλλήλων Εθνικής Τράπεζας της Ελλάδος) σχετικά με δάνεια που δόθηκαν σε Βουλευτές από την Εθνική Τράπεζα.\nΟι εργαζόμενοι που ήταν παρόντες, όμως, το επέστρεψαν κατευθείαν σημειώνοντας πάνω ότι δεν θέλουν ξανά επικοινωνία με τη συγκεκριμένη οργάνωση.\nΤην ίδια τύχη είχε και το φαξ που δέχθηκε τη 1/4/2013 η Πανελλήνια Ομοσπονδία Λογιστών από την κεντρική διοίκηση της ΧΡΥΣΗΣ ΑΥΓΗΣ που ενημέρωνε για ερώτηση του βουλευτή της, Αρτέμιου Ματθαιόπουλου, για τον τρόπο υπολογισμού τόκων και προμηθειών των τραπεζών.\nΟι εργαζόμενοι το επέστρεψαν με τη σημείωση «ΕΠΙΣΤΡΕΦΕΤΑΙ. ΤΟ ΕΡΓΑΤΙΚΟ ΚΙΝΗΜΑ ΔΕΝ ΕΧΕΙ ΚΑΜΙΑ ΣΧΕΣΗ ΜΕ ΤΟΥΣ ΦΑΣΙΣΤΕΣ - ΔΟΛΟΦΟΝΟΥΣ ΕΛΛΗΝΩΝ ΚΑΙ ΞΕΝΩΝ ΕΡΓΑΤΩΝ - ΤΣΙΡΑΚΙΑ ΤΩΝ ΑΦΕΝΤΙΚΩΝ».\nΕνώ οι εργαζόμενοι του νοσοκομείου Ευαγγελισμός, με αφορμή το γεγονός ότι το νεοναζιστικό κόμμα ζήτησε πληροφορίες κατά τον κοινοβουλευτικό έλεγχο για τις ελλείψεις προσωπικού στο νοσοκομείο, έστειλε επιστολή στο Διοικητή του νοσοκομείου δηλώνοντας πως η Χρυσή Αυγή είναι ανεπιθύμητη στους χώρους του νοσοκομείου τονίζοντας «Θα μας βρουν μαζικά και οργανωμένα απέναντί τους όπου κι όποτε τολμήσουν να εμφανιστούν».\nΤην 1η Απρίλη, στην Ποταμιά της Θάσου οι κάτοικοι της Τοπικής Κοινότητας υποδέχτηκαν με πανό και αντιφασιστικά συνθήματα τα μέλη της Χρυσής Αυγής που βρέθηκαν στο χωριό με σκοπό να διανείμουν τρόφιμα και είδη πρώτης ανάγκης.\nΤο αποτέλεσμα ήταν να εμποδίσουν το φορτηγό να ξεφορτώσει τα τρόφιμα και την αναγκαστική αποχώρηση των Χρυσαυγιτών από το χωριό.\nΕνώ 6 μέρες αργότερα στην Παναγία της Θάσου, οι κάτοικοι έβαλαν για δεύτερη φορά “φρένο” στα σχέδια των τραμπούκων, καθώς είχαν προγραμματίσει διανομή τροφίμων “μόνο για Έλληνες”.\nΟι χρυσαυγίτες δεν εμφανίστηκαν ποτέ και η συγκέντρωση διαμαρτυρίας εξελίχθηκε σε ένα αντιφασιστικό γλέντι.\nΣτα Χανιά της Κρήτης, μετά από επίθεση μελών της Χρυσής Αυγής κατά μεταναστών, αντιφασίστες της περιοχής προπηλάκισαν τα φασιστοειδή και ο υποψήφιος βουλευτής τους Βλαμάκης (που μάλιστα λίγες μέρες μετά διαγράφηκε από τη Χ.Α.), κατέληξε στη θάλασσα.\nΗ άνοδος του αντιφασιστικού κινήματος\nΕνδεικτικό της ανόδου του αντιφασιστικού κινήματος είναι ότι μέσα σε μόνο μια μέρα το Σάββατο 6 Απρίλη πραγματοποιήθηκαν 7 αντιφασιστικές διαδηλώσεις σε όλη τη χώρα (Πατήσια, Δραπετσώνα, Αργυρούπολη, Πτολεμαίδα, Ξάνθη, Ζάκυνθος, Εύοσμος Θεσ/νίκης) με μαζική συμμετοχή διαδηλωτών.\nΚαι ενώ το αντιφασιστικό κίνημα έχει μια ανοδική πορεία, το κόμμα της Χρυσής Αυγής και ο φύρερ της Μιχαλολιάκος, για πρώτη φορά μετά το καλοκαίρι φαίνεται να έχουν μικρή πτώση σύμφωνα με τις δυο τελευταίες δημοσκοπήσεις της Public Issue και της GPΟ.\nΕίναι φανερό ότι τα αντιφασιστικά αντανακλαστικά της κοινωνίας είναι σε εγρήγορση. Οι θρασύδειλοι νεοναζί που επιτίθενται σε μετανάστες φτωχούς εργάτες αλλά και σε οποιοδήποτε αδύναμο, δέχονται την μια ήττα μετά την άλλη.\nΧτίζουμε τείχος απέναντι στους δολοφόνους της Χρυσής Αυγής. Ενισχύουμε τον αντιφασιστικό αγώνα και δημιουργούμε αντιφασιστικές επιτροπές παντού. Αυτή είναι η λύση για να απομονώσουμε τη φασιστική τους δράση και να τους βάλουμε για τα καλά στη θέση τους.\nΕτικέτες ΞΕΚΙΝΗΜΑ, Χρυσή Αυγή


Πρώτη καταχώρηση: Τρίτη, 30 Νοεμβρίου 2021, 17:13\nΗ απόφαση αυτή, την οποία ενέκρινε το υπουργικό συμβούλιο, αναμενόταν εδώ και κάποιες ημέρες. Λαμβάνεται την ώρα που ένα πρώτο περιστατικό εντοπίστηκε χθες στη Μαδρίτη σε έναν ταξιδιώτη από τη Νότια Αφρική.\nΕπτά χώρες αφορούν οι περιορισμοί, σύμφωνα με τις ισπανικές αρχές: τη Νότια Αφρική, την Μποτσουάνα, τη Ζιμπάμπουε, τη Ναμίμπια, το Λεσότο, το Εσουατίνι, τη Μοζαμβίκη και το Μαλάουι. Το μέτρο θα τεθεί σε ισχύ την Πέμπτη στις 00.01 τοπική ώρα και θα διατηρηθεί έως τα μεσάνυχτα της 15ης Δεκεμβρίου.\nΤελευταία ενημέρωση: Τρίτη, 30 Νοεμβρίου 2021, 17:13


Νίκος Καρούζος, «Για την ποίηση» - Ποιείν\nΗ ποίηση, πάντα, κερδίζει τη νύχτα και χάνει την ημέρα. Γι’ αυτό θα την έλεγα φωτεινή λόγχη μπηγμένη στο μαύρο. Και η ποίηση σπέρνει μέλλον. Έτσι πάντα. Και σήμερα το χρέος δεν άλλαξε. Γιατί, ευτυχώς ακόμη, ούτε τα δέντρα έλειψαν, ούτε το έαρ, ούτε ο ουρανός, ούτε η θάλασσα, ούτε το στήθος. Κι όμως διαβαίνουμε τον κίνδυνο να λείψουν. Επειδή τράβηξαν ουρανομήκη δρόμον, οι μηχανές και ξεκαρδίζεται με τη Θεότητα ο Περιπαίχτης Πίθηκος όπου κατάντησε το αδαμικό αρχέτυπο. Είναι κάτι που θα πληρωθεί ακριβά. Έχουμε κιόλας αναιρέσει τα Ριζώματα. Και προχωρούμε σ’ ένα Μεσαίωνα Τεχνικής με την ανίερη τώρα εξέταση των άστρων. Ώρα του φτερωτού σκύλου. Ο έρωτας απόγινε μορφή θανάτου. Και βασιλεύει ολούθε φρίκιαση και ιδεολογία, σ’ ανατολή και δύση. Με τα φώτα των απογειώσεων ανατριχιαστικά, ψηλώνει ο άνθρωπος την ανελευθερία για μιαν αναστροφή του Κάτω Κόσμου σ’ Απάνω Κόσμο, εκείθε απαγγέλοντας εδάφια του Λένιν, εδώθε κουρελιάζοντας τον Ιησού με τη λύσσα των οικονομικών εγωισμών, όπου πυργώνουν τα φαλακρά από κάθε ανθρωπινότητα μονοπώλια.\nΕίναι πολύ άγριο το θέαμα, εκτυφλωτικός Εωσφόρος. Αλλά τι θαύμα, εδώ πέρα κελαρύζει και το νεράκι των ποιητών. Ακόμη… Και γυρεύει ακοή ανθρώπου, καρτερικό σαν την αιωνιότητα. Πρέπει να γλιτώσουμε από ριζική συμφορά και σκοτεινή Συντέλεια. Τα μηχανήματα είναι τέλεια και θα γίνονται ολοένα πιο τέλεια. Γυρεύει σήμερα η ποίηση ν’ ανταμώσει ο άνθρωπος την ψυχή του κάποτε. Και βέβαια ο Θεός είναι το μόνο Σημείο για τη συναπάντηση τούτη. Γυρεύει σήμερα η ποίηση κι αναθυμάται τις ρίζες, αντλεί την πίκρα, οικοδομεί την ωφέλεια της οδύνης. Είδαμε πρόσφατα στο σινεμά τη Σιωπή, την ερημιά των πάντων. Ο θεομανής Bergman, αυτός ο σκηνοθέτης οραματιστής, έκρουσε φοβερό κουδούνι, που ηχεί πιότερο από τους πυραύλους. Η απογείωση προς τον Άδη. Κρυοπαγωμένος ο άνθρωπος ανάμεσα στις εκτάσεις του Διαστήματος. Ωστόσο, και Μεσαίωνας και Ό,τι – θα θερίσει ανάσταση ο άνθρωπος, θ’ ασπροφορέσει κάποτε ο άνθρωπος. Γιατί το θέλει η ποίηση. Λοιπόν το θέλει η ζωή. Για να φωταγωγηθεί το Δευτερόλεπτο των Χιλιετηρίδων.


Τί είναι το πατσουλί; ~ Κατά της επιλόχειας κατάθλιψης\n1:06 μ.μ. Kalli Kent 1 comment\n"μα πόσο άρωμα έβαλε το πατσουλί;"\nΚαι άλλα τέτοια καλά έχουμε ακούσει, αλλά τελικά τί είναι το πατσουλί; Με μια αναζήτηση στην Βικιπαίδεια λέει...\n"Patchouli (Pogostemon cablin (Blanco) Benth; also patchouly or pachouli) is a species from the genus Pogostemon and a bushy herb of the mint family, with erect stems, reaching two or three feet (about 0.75 metre) in height and bearing small pale pink-white flowers. The plant is native to tropical regions of Asia and is now extensively cultivated in China, India, Thailand, Indonesia, Malaysia, Mauritius, Philippines, West AfricaVietnam.\nThe scent of patchouli is heavy and strong, used for centuries in perfumes. The word derives from the Tamil patchai (Tamil: பச்சை) (green), ellai (Tamil: இலை) (leaf) . In Assamese it is known as xukloti."\nΜάλιστα το Πατσουλί είχε γίνει άρωμα στην Γαλλία με το όνομα αυτό, αλλά ήταν πολύ βαρύ. Οι γυναίκες της εποχής βάζανε με το κιλό με αποτέλεσμα να μυρίζουν πολύ άσχημα και βαρυά! Εξ ου και ο σχολιασμός "μυρίζει σαν πατσουλί"! Βλέπετε οι ευγενείς της Γαλλίας δεν πλενόντουσαν παρά στην χάση και στην φέξη! Οπότε κάπως έπρεπε να καλύψουν την φυσική τους "μυρωδιά" της απλυσιάς!\nΑπό τότε μέχρι τώρα, το Πατσουλί σαν συστατικό, έχει παραμείνει σε αρώματα, κρέμες κλπ αλλά με διαφορετική δοσολογία. Πού ξέρετε; Μπορεί να έχετε ήδη κάποιο καλλυντικό με το Πατσουλί να περιέχεται μέσα στα συστατικά!\nPosted in: άρωμα,πατσουλί,σκέψεις\nΦυσικά και έχουμε!\nΑν ψάξετε τα διάφορα αρώματα που υπάρχουν στο σπίτι σας πιθανόν να το ανακαλύψετε μέσα στα συστατικά.\n17 Νοεμβρίου 2010 - 12:45 π.μ.


October 23, 2021 - 10:19 am\nΧιλιάδες είναι οι νεκροί διεθνώς λόγω κορωνοϊού, καθώς και οι νέες μολύνσεις, ενώ την ίδια ώρα στη Μελβούρνη ξεκίνησε το πρώτο Σαββατοκύριακο χωρίς lockdown μετά από πολλούς μήνες.\nΤο Υπουργείο Υγείας του Μεξικού ανακοίνωσε χθες Παρασκευή ότι τις προηγούμενες 24 ώρες υπέκυψαν 284 ασθενείς με την COVID-19 και επιβεβαιώθηκαν 4.653 κρούσματα του SARS-CoV-2.\nΜε 285.953 θανάτους αφότου εκδηλώθηκε στην επικράτειά της, η χώρα των 126 εκατομμυρίων κατοίκων καταγράφει τον τέταρτο βαρύτερο απολογισμό θυμάτων της πανδημίας του νέου κορωνοϊού στον κόσμο σε απόλυτα μεγέθη.\nΤα καταγεγραμμένα κρούσματα έχουν φθάσει τα 3.777.209, κατά τα δεδομένα του Υπουργείου, τα οποία ωστόσο στελέχη του έχουν αναγνωρίσει πως είναι πολύ υποτιμημένα σε σχέση με την πραγματικότητα.\nΟι θάνατοι 86 ασθενών με την COVID-19 αύξησαν τον απολογισμό των θυμάτων της πανδημίας του νέου κορωνοϊού στη χώρα στους 95.077 νεκρούς μέχρι σήμερα, σύμφωνα με την ίδια πηγή.\nΤο Υπουργείο Υγείας της Βραζιλίας ανακοίνωσε χθες Παρασκευή ότι τις προηγούμενες 24 ώρες υπέκυψαν 460 ασθενείς με την COVID-19 και επιβεβαιώθηκαν 14.502 κρούσματα του SARS-CoV-2.\n“Η κατάσταση είναι πολύ ανησυχητική”, σχολίασε ο διευθυντής της Εθνικής Επιτροπής Ασφαλείας, Ολεξέι Ντανίλοφ. Εκτίμησε ότι ο αριθμός των θανάτων μπορεί να αυξηθεί στους 1.000 σε καθημερινή βάση.\nΤα εργαστηριακά επιβεβαιωμένα κρούσματα είναι πλέον 21.711.843, η Βραζιλία παραμένει στην τρίτη θέση παγκοσμίως ως προς τον αριθμό των καταγεγραμμένων μολύνσεων από τον ιό, μετά τις ΗΠΑ και την Ινδία.\nΣύμφωνα με το διάταγμα, αξιωματούχοι, εργαζόμενοι, μεταξύ άλλων, υποχρεούνται να επιδεικνύουν μια κάρτα που αποδεικνύει τον εμβολιασμό τους κατά της COVID-19 για να τους επιτραπεί η είσοδος σε δημόσιους και ιδιωτικούς χώρους εργασίας.\nΤο πάσο θα απαιτείται επίσης για την είσοδο σε καφετέριες, εστιατόρια, ξενοδοχεία και τουριστικές εγκαταστάσεις.\nΗ πόλη των περίπου πέντε εκατομμυρίων κατοίκων ήταν σε καθεστώς περιοριστικών μέτρων για 262 ημέρες, ή σχεδόν εννέα μήνες, κατά τη διάρκεια έξι lockdowns από τον Μάρτιο του 2020, για μεγαλύτερο διάστημα από το συνεχές lockdown των 234 ημερών στο Μπουένος Αιρες.\n• Lockdown για ανεμβολίαστους από σήμερα στην Αυστρία\n• Lockdown για ανεμβολίαστους εφαρμόζουν πόλεις και χώρες της Ευρώπης-Καλπάζει ο κορωνοϊός στην Ασία\nΠροηγούμενο άρθροTρίτο ροζ βίντεο κυκλοφορεί τις τελευταίες ώρες με στέλεχος του UBP στα κατεχόμενα\nΕπόμενο άρθροΝέα καταγγελία για ιατρική αμέλεια : Τον έστειλαν σπίτι του για “πόνο στο στομάχι” ενώ είχε κλειστή αρτηρία


Τετάρτη, 28 Ιουλίου 2021 11:55\nΟ Ολυμπιακός καλείται στο Μπακού να υπερασπιστεί το προβάδισμα που έχει από το πρώτο παιχνίδι στον Πειραιά με τη νίκη 1-0 και να πάρει την πρόκριση για τον τρίτο προκριματικό του Champions League.\nΤο έργο του Πέδρο Μαρτίνς και των παικτών του δεν θα είναι εύκολο, μιας κι αντιμετωπίζει πολλά προβλήματα απουσιών, όμως σε κάθε περίπτωση αντίπαλος είναι η Νέφτσι μια ομάδα επιπέδου Ατρομήτου και Αστέρα Τρίπολης, δηλαδή 100% του χεριού των Πειραιωτών.\nΟ Ολυμπιακός αναμένεται να παραταχθεί με τον Τζολάκη κάτω από τα δοκάρια. Μπροστά του θα έχει τρεις αμυντικούς, τους Μάρκοβιτς, Σεμέντο και Μπα, ενώ ως φουλ μπακ θα παίξουν οι Λαλά και Ραντζέλοβιτς.\nΤο δίδυμο στα χαφ θα συνθέσουν οι Κούντε και Σουρλής, με τον Βαλμπουενά και τον Μασούρα να παίζουν πίσω από τον προωθημένο Χασάν.\nΤην αποστολή συμπληρώνουν οι: Βατσλίκ, Αβραάμ Παπαδόπουλος, Σισέ, Τσούμιτς, Βρουσάι, Αλγκασίμ Μπα και Ελ Αραμπί.


Διατηρητέα, ιστορία και Πολιτιστική Πρωτεύουσα - ΕΛΕΥΘΕΡΙΑ Online\nΔιατηρητέα, ιστορία και Πολιτιστική Πρωτεύουσα\nΤα διατηρητέα της Καλαμάτας είναι από τα προσφιλή θέματα την τελευταία 25ετία.\nΜε διαφορετικό ενδιαφέρον κάθε φορά: Στην αρχή για την... αλλεργία που έπιανε τους περισσότερους ιδιοκτήτες όταν μάθαιναν ότι δεν θα μπορούν να τα κατεδαφίσουν για να δώσουν τα οικόπεδα αντιπαροχή. Στη συνέχεια για τις αντιδράσεις σχετικά με την κήρυξη του Ιστορικού Κέντρου. Μετά τους σεισμούς, για την προστασία από την επιδρομή της μπουλντόζας. Λίγο αργότερα για το πακέτο χρηματοδοτήσεων προκειμένου να διευκολυνθεί η ανακατασκευή τους. Για τα ερείπια που κρέμονταν και σε πολλές περιπτώσεις κρέμονται ακόμη. Ακολούθησε η εισβολή τους στην καθημερινή μας ζωή ως χρηστικών και αξιοπρόσεκτων κτηρίων.\nΚαι η συνειδητοποίηση της ανάγκης να περισωθεί ο κτηριακός πλούτος. Για να φθάσουμε σταδιακά σε ένα σημείο όπου από το σύνολο των κτηρίων και τη διάταξή τους, αναδύεται σταδιακά η Καλαμάτα του αστικού μετασχηματισμού στα τέλη του 19ου αιώνα. Με τις πληγές από τον πολιτισμό του τσιμέντου. Που στέρησε από την πόλη από τεράστιας αξίας κτήρια, όπως αυτό στη θέση του οποίου ορθώνεται σήμερα το κτήριο της Εθνικής Τράπεζας.\nΕτσι φθάσαμε πλέον σε ένα κομβικό σημείο για την πόλη και το Ιστορικό Κέντρο, το οποίο δεν οριοθετείται γύρω από την πλατεία 23ης Μαρτίου αλλά καλύπτει μια ευρύτερη περιοχή με έντονα τα ίχνη του οικιστικού ιστού του παρελθόντος.\nΤο πρώτο κέντρο της νεότερης πόλης αναπτύχθηκε στην περιοχή γύρω από τη Φραγκόλιμνα. Οχι τυχαίως βεβαίως, καθώς εκεί υπήρχε η πρώτη πλατεία που είχε "αποκτηθεί" με την επίχωση της λίμνης που βρισκόταν στο σημερινό παρκάκι. Αρχοντικά, τράπεζες, υπηρεσίες αναπτύχθηκαν στο λόφο που ορθωνόταν πάνω από το Νέδοντα. Ο οποίος όταν φούσκωνε το χειμώνα, περνούσε σύρριζα από τους Αγίους Αποστόλους και στη συνέχεια από το σημείο που βρίσκονται σήμερα τα σκαλιά του Αγ. Νικολάου. Στην περιοχή γύρω από τους Αγ. Αποστόλους ένα πλήθος από παράγκες αποτελούσε το "εμπορικό κέντρο", χώρο συναλλαγής και παζαριού με καταστήματα στεγαζόμενα σε παραπήγματα.\nΟ αστικός εκσυγχρονισμός της πόλης ήρθε να αλλάξει πλήρως τη μορφή της και ολοκληρώθηκε τεχνικά με το σχέδιο πόλης του 1905: Η κοίτη του Νέδοντα περιορίστηκε με διαδοχικές εκβαθύνσεις και στο χώρο που "απελευθερώθηκε" ξεφύτρωσαν ιδιοκτησίες. Τα παραπήγματα κάηκαν από μεγάλες πυρκαγιές και άνοιξε η Υπαπαντής. Η Αριστομένους εξέφρασε την ανάγκη σύνδεσης της πόλης με το ραγδαία αναπτυσσόμενο λιμάνι. Ετσι δημιουργήθηκαν οι άξονες πάνω στους οποίους αποτυπώθηκε ο πλούτος και η κοινωνική διαστρωμάτωση της εποχής. Τα κτήρια με πανσπερμία επιρροών αντανακλούν τις προτιμήσεις και τις εμπειρίες των ιδιοκτητών τους, αλλά και το πλήθος των τεχνικών που απασχολήθηκαν με την κατασκευή τους.\nΚρατήθηκαν όρθια για ολόκληρες δεκαετίες. Οχι όμως και η οικονομία της πόλης που πέρασε διαδοχικές κρίσεις και αλλαγές. Ετσι τα διατηρητέα έχασαν την παλιά τους αίγλη, αλλά και την οικονομική τους αξία όπως την όριζαν οι νόμοι της κτηματαγοράς εκείνη την εποχή. Η δεκαετία του ’60 ήταν καταλυτική για την τύχη τους: Δεκάδες κτήρια παραδόθηκαν στην αντιπαροχή του τσιμέντου, τερατουργήματα φύτρωσαν ακόμη και στην καρδιά του Ιστορικού Κέντρου.\nΕνα σύστημα μέτρων στα μέσα της δεκαετίας του ’80 με κυριότερα την\nοριοθέτηση του Ιστορικού Κέντρου και την καταγραφή των διατηρητέων, έπαιξε τεράστιο ρόλο στη συγκράτηση αυτής της πορείας και την αναστροφή της αντίληψης για τα διατηρητέα και την αξία τους. Μια νέα πολιτισμική αντίληψη δημιουργήθηκε σε ευρύτατα στρώματα της πόλης, κάνοντας πραγματοποιήσιμα τα σχέδια για διατήρηση των κτηρίων που είχαν ξεφύγει από την επιδρομή της μπουλντόζας. Ακολούθησε ο σεισμός, που πλήγωσε τα κτήρια, και μια βασανιστική διαδικασία ανακατασκευής τους. Το "σύνθημα" δόθηκε από το δήμο με αγορές και επισκευές κτηρίων, πολλοί ιδιοκτήτες θέλησαν ή πείσθηκαν για την αναγκαιότητα και δεκάδες κτήρια στέκονται σήμερα όρθια ζωντανεύοντας τη μνήμη μιας ιστορικής εποχής για τη νεότερη πόλη. Η δυναμική των αρχικών μέτρων όμως, το μεράκι και το πάθος σε ορισμένες περιπτώσεις, εξαντλήθηκαν μετά τα πρώτα χρόνια. Κτήρια του δήμου παραμένουν ακόμη ερείπια περιμένοντας την επισκευή τους. Διατηρητέα ιδιωτών έχουν εγκαταλειφθεί πλήρως, κυρίως σε περιοχές που δεν εμφανίζουν σήμερα εμπορική αξία. Ενας αριθμός αξιόλογων κτηρίων κινδυνεύει να χαθεί οριστικά, εφόσον δεν υποστηριχθεί με ένα σύστημα μέτρων η ανακατασκευή τους.\nΤα παραπάνω αποτελούν σκέψεις διατυπωμένες από αυτή εδώ τη στήλη εδώ και 5 και πλέον χρόνια. Τότε προτείνονταν και κάποια μέτρα για τη διάσωση των διατηρητέων και στην ακροτελεύτια παράγραφο διατυπώνονταν η άποψη ότι «πολλά θα μπορούσαν ακόμη να καταγραφούν. Εκείνο το οποίο όμως επείγει είναι μια σοβαρή συζήτηση όλων των δυνάμεων του Δημοτικού Συμβουλίου για το κρίσιμο αυτό ζήτημα. Μια συζήτηση που έχει διακοπεί εδώ και πάρα πολλά χρόνια, απ’ όταν πλέον ο δήμος είχε αποκτήσει άλλους προσανατολισμούς». Αυτή η συζήτηση που δεν έγινε ποτέ, μήπως πρέπει να γίνει τώρα που όλοι έχουν ξετρελαθεί με την ιδέα να γίνουμε Πολιτιστική Πρωτεύουσα της Ευρώπης, η μοναδική ίσως που έχει εγκαταλείψει τα διατηρητέα στην τύχη τους;\nΤελευταία τροποποίηση στις Πέμπτη, 30 Οκτωβρίου 2014 01:04\nΠερισσότερα σε αυτή την κατηγορία: « Τα ποτάμια, η ρύπανση και η στάση της αυτοδιοίκησης Η πονεμένη ιστορία των συνεταιριστικών οργανώσεων »


Κεφαλόβρυσο Πωγωνίου Ιωαννίνων - ΠΗΓΗ - Δεκέμβριος 1997 - 2η σελίδα\n2η Σελίδα :Περιεχόμενα\nΟΛΟΚΑΥΤΩΜΑ-Στα όρια της ασέβειας, του Μπάμπη Μεντή\nΣτους Αθανάτους - Έμμετρη αναφορά στο ολοκαύτωμα του χωριού, του Μπάμπη Μεντή,,..\nΟΛΟΚΑΥΤΩΜΑ - Στα όρια της ασέβειας\nΤον περασμενο μηνα εγινε στις Λιγκιάδες το ετησιο μνημοσυνο για το ολοκαυτωμα του χωριου τους. Καλεσμενοι οι πασης φυσεως τοπικοι και πολιτειακοι παραγοντες, Ολες οι κοινοτητες του λεκανοπεδιου των Ιωαννινων και τιμητικα τα μαρτυρικα χωρια, Κεφαλόβρυσο, Μουσιωτίτσα, Κομένο. Παροντες ολοι: Περιφερειαρχης- Νομαρχης- Δημαρχος Ιωαννινων - ο Στρατηγος της Μεραρχιας- η μουσικη μπαντα της Μεραρχιας- προεδροι κοινοτητων και φυσικα οι προεδροι της Μουσιωτίτσας και του Κομένου.\nΕ! λεω, καπου εδω θα ειναι και ο δικος μας προεδρος. Ομως ματαια εψαξα, γιατι δεν βρηκα κανενα απο το χωριο. Στην καταθεση στεφανων, τιμής ένεκεν, καλεστηκαν να καταθεσουν τα μαρτυρικα χωρια. Και τι ειρωνια ¨ πρωτο-πρωτο φωναξαν το Κεφαλοβρυσο, μια και εχει το πρωτο χρονολογικα ολοκαυτωμα. Ντραπηκα πραγματικα, (μιαχουμπούσι λόκου). Το χωριο μας ελαμψε με την απουσια του. Με καμαρι ακολουθησαν και κατεθεσαν στεφανι οι προεδροι του Κομενου και της Μουσιωτιτσας και μετα ολοι οι αλλοι επισημοι.\nΟμιλητρια ηταν καθηγητρια ιστορικος του Πανεπιστημιου, η οποια αναφερθηκε στο ιστορικο χρονικο του Ολοκαυτωματος των Λιγκιαδων. Μεταξυ αλλων ειπε πως το ολοκαυτωμα του Μετζιτιέ (ετσι το ειπε), ειναι το πρωτο χρονoλογικα απο τα 4 (τεσσερα) της Ηπειρου. Στη συνεχεια αναφερθηκε ξανα στο χωριο μας λεγοντας: Το Κεφαλοβρυσο ηταν το πρωτο που σηκωσε το Σταυρο του μαρτυριου, το πρωτο που υψωσε την σημαια της θυσιας στο βωμο των εθνικων μας ιδανικων. Στα λογια αυτα, ενα ριγος διαπερασε ολο μου το κορμι. Διαβαστηκαν τηλεγραφηματα του Προεδρου της Δημοκρατιας και του Προεδρου της Βουλης.\nΗ τελετη τελειωσε και ακομα δεν μπορουσα να το πιστεψω. Δεν μπορει, ελεγα, μαλλον δεν θα ηξεραν στο χωριο, δεν θα ειχαν ειδοποιηθει. Αργοτερα εμαθα απο το Γραμματεα οτι ειχε ερθει επισημη προσκληση απο τις Λιγκιάδες. Δεν ξερω τι να υποθεσω. Ισως οι αρμοδιοι κατι θα μπορουσαν να πουν. Παντως πιστευω πως κανεις δεν εχει το δικαιωμα να παρουσιαζει τετοια εικονα του χωριου μας προς τα εξω. Μηπως ετσι εξηγειται και η παντελης υποβαθμιση του δικου μας ολοκαυτωματος;\nΤο 1959 εγιναν τα εγκαινια και τα αποκαλυπτηρια του δικου μας μνημειου, του Ηρωου, οπως συνηθηστηκε να το λεμε. Σε ενα χωρο αριστουργημα, πραγματικο στολιδι, με τους πετρινους διαδρομους, τις βρυσες, το πρασινο, τα πετρινα παγκακια, τις τριανταφυλλιες, το συντριβανι (αυτο ηταν συντριβανι)και την ογκωδη επιβλητικη πετρα-αγαλμα, με τις πλακες με τα ονοματα των καεντων.Χωρος ανταξιος της θυσιας των πατεραδων μας. Αυτη τη μερα, ειχε μαζευτει ολο το χωριο αλλα και πολλοι απο τα γυρω χωρια. Στην τελετη χοροστατησε ο σεβασμιωτατος Μητροπολιτης Δρυινουπολεως Πωγωνιου και Κονιτσης - τοτε -Χριστοφορος. Τα αποκαλυπτηρια εκανε ο τοτε Νομαρχης κ. Καλογεροπουπος. Παιανιζε η μουσικη της 8ης Μεραρχιας. Παροντες ο Μεραρχος και ο τοτε Πρεσβης της Κυπρου κ. Κρανιδιωτης, ο οποιος και εμιλησε. Φυσικα δεν ελειπε ο μεγαλος δωρητης του μνημειου, ο αειμνηστος κυριος Σ.Σεχόπουλος, ο οποιος αιτιολογοντας την προσφορα ειπε: <<Το Κεφαλοβρυσο προσφερε θυσιας εις τον αγωνα υπερ της ελευθεριας και εις τον αγωνα υπερ της ελευθεριας και εις αυτο οφειλεται η αποφασις μου ανεγερσεως του μνημειου τουτου. Οι ανθρωποι αυτοι εχουν ιδικήν των γλωσσαν, αλλα εγραψαν σελίδας Ελληνικης δοξης >> Τα λουλουδια στις πλακες, βουνο. Η συγκινηση και τα δακρυα δεν κρυβονταν. Βλεπετε , τοτε ζουσαν ολα τα παιδια και οι πρωτου βαθμου συγγενεις των καεντων, αλλα και των πεσοντων.\nΤι εγινε αραγε απο τοτε μεχρι σημερα; Οσο ζουσαν τα παιδια των ηρωων και χειριζονταν και τις τυχες του χωριου, κρατουσαν ψηλα και την σημαια της τιμης. Απο τοτε που ανελαβαν τα εγγονια και μετα, τιποτα. Χρονο με το χρονο, εφτασε το ολοκαυτωμα, η τιμηση των ηρωων μας να γινει αγγαρεια, να υποβαθμιστει σε σημειο που αγγιζει,(αν δεν ξεπερνα), τα ορια της ασεβειας Με αποτελεσμα να παραβρισκεται μονο η γραβατα, του εκαστοτε προεδρου, οπως χαρακτηριστικα ειπε κοινοτικος μας συμβουλος. Δεν ψαχνω και ουτε θελω να βρω υπευθυνους,υπευθυνοι ειμαστε ολοι μας...Ποιος μπορουσε, εκεινη την ημερα του 1959, να φανταστει οτι εκεινο το αριστουργημα, αυτο το ευωδιαστο σπιτι των ψυχων των ηρωων μας, να μπαζωθει, θα θαφτει και θα σβησει για παντα απο προσωπου γης. Εμεις οι απογονοι, χωρις ιχνος σεβασμου, θυσιασαμε τους παππουδες μας, για μια ακομη φορα στο βωμο μιας μεγαλυτερης πλατειας, που μοιαζει με το γιοφυρι της Αρτας, φταχνεται,ξαναφτιαχνεται και φτιαξιμο δεν εχει. Ξεσπιτωσαμε τους ηρωες και τους στησαμε γυμνους στην ακρη μιας αχαρης πλατειας.\nΟποιος δεν τιμα το παρελθον του και τις παραδοσεις του, δεν τιμα τον εαυτο του, δεν ξερει απο που ηρθε, ποιος ειναι και που πηγαινει. Φτανει, μεχρι εδω! Να επαναφερουμε την μνημη και την τιμιση των ηρωων μας, εκει που τους αξιζει, γιατι δεν θα ειμαστε αξιοι να λεγομαστε Κεφαλοβρυσιτες. Επιβαλλεται ,αμεσα, να διαμορφωθει χωρος παρομοιος με εκεινον που καταστρεψαμε και να μεταφερουμε εκει τις ψυχες των ηρωων μας, γιατι δεν προκειται να ησυχασουν οσο βρισκονται σε αυτη την παγερη γωνια, αναμεσα απο μπουζουκια, τσιφτετελια και Μηλιτσες.\nΟ πολιτιστικος Συλλογος του χωριου μας, μπορει κα πρεπει να παιξει καθοριστικο ρολο προος αυτη την κατευθυνση.Το παρελθον μας, οι παραδοσεις μας, η ιστορια μας ειναι ο πολιτισμος μας. Ευχομαι στο νεο Δ.Σ. του συλλογου μας καλη επιτυχια και καλο κουραγιο,γιατι σιγουρα θα το χρειαστει, στο μεγαλο βαρος που επωμιστηκε. Προσωπικα θα ειμαι παντου και παντα στο πλευρο του οπου και οταν μου ζητηθει Καποιοα λεξη που η ελληνικη γλωσσα την κανει χρηση σε ανομες πραξεις, το τελευταιο διαστημα στο χωριο μας εχει χασει το νοημα της, αφου εφτασε να χρησιμοποιειται ακομα και εναντια σε διαφορετικες αποψεις. Δεν θα αναφερθω σε αυτα γιατι τα θεωρω πολυ μικρα και πολλυ τετριμμενα .Μετα την Μεγαλη θυσια, μετα το ολοκαυτωμα της 10ης Ιουλιου 1943 οι χωριανοι μας τον θρηνο και τον σπαραγμο, τον εκαναν τραγουδι, τον εκαναν μοιρολοι:\n<<Πατρουτζέτσι τρέι σινέα τσ` οφλέ λάια Μητζηντέα . Πλέντζι Μητζηντέη, πλέντζι κε τι νικάρε του σέντζι>>\n(του σαραντα τρια τη χρονια, τι κακο βρηκε το μαυρο Κεφαλοβρυσο . Κλαψε Κεφαλοβρυσο κλαψε, γιατι σε πνιξανε στο αιμα).\nΜε βαση αυτους τους θρηνους, αυτα τα μοιρολογια, θα προσπαθησω να κανω μια εμμετρη αναφορα στο ολοκαυτωμα.\nΤι σου ειναι τουτο το μυαλο και της ψυχης τα ματια\nπως σε πηγαινουν μακρυα σε αγνωστα μονοπατια\nεκει που ανθρωπος ποτε δεν μπορεσε να παει\nστο μελλον και στο παρελθον οσο κι αν μας ποναει.\nΕτσι και μενα φερανε μισον αιωνα πισω\nδεν ηθελα ποτε να δω, ουτε και ν' αντικρυσω\n'κεινο το μαυρο Σαββατο, 'κεινη τη μαυρη ωρα\nμε πηραν και μ' ανεβασαν ψηλα στην Βαλαώρα.\nΑυτα που 'δαν τα ματια μου, ανθρωπος μη ξαναδει\nχιλιες φορες απ' τη ζωη θα διαλεγα τον Αδη.\nΕιδα το ερμο Μετζηντέ στις φλογες τυλιγμενο\nτο δολιο Κεφαλόβρυσο απ' τον χαροντα ζωσμενο.\nΟ ηλιος εσκοτεινιασε, δεν αντεχε να βλεπει\nκι ο ουρανος χαμηλωσε που κοντευε να πεσει.\nΘυμιαμα η μυρουδια απο κορμια καμμενα\nκορμια των πατεραδων μας, τα χιλιοαγιασμενα.\nΣαν εγινε το μακελειο κι εφυγ' ο μακελάρης\nμ' αυτα που ειδε τρομαξε ακομα και ο αδης.\nΕιδα και τα βλαχοπουλα κι ολες τις βλαχοπουλες\nνα ροβολαν απ' τις ψηλες κι απ' τις κοντες ραχουλες,\nσαν συννεφο καταμαυρο προτου ξεσπασει μπορα\nνα τρεχουν προς το κουρνιαχτο\nπου σκεπαζε ολο το χωριο και ολη τη Βαλαώρα .\nΕιδα γυναικες π' ουρλιαζαν με τα μαλλια λυμενα\nμε τα σιγκούνια τ' αργαλειού αναποδα βαλμενα.\nΑυτες δεν ητανε σκηνες τουτου εδω του κοσμου\nηταν σκηνες της κολασης, σκηνες του κατω κοσμου.\nΕιδα τη δολια Λάμπρινα να ψαχνει μες στη σταχτη\nκαι να ρωτα ολογυρα τραβωντας τα μαλλια της\nμη γνωρισ' απο 'σας κανεις τον μαυρο μου τον Λάμπρη;\nΟ πιο μεγαλος μαχαλάς ελιωνε σαν κερακι\nκανεις δεν το περιμενε τοσο πικρο φαρμακι\nολοκληρος ο μαχαλάς να ψαχνει μες στα καρβουνα\nτον Λία του Γιωργάκη.\nΤον παπα-Γιωργη ειπανε πως βρηκαν ορισμενοι\nοχι πως τον γνωρισανε, μα βρηκανε τη λειτουργιά\nεκει σιμα στο πλαι του κι αυτη καρβουνιασμενη.\nΣτ' αποκα'ί'δια ψαχνουνε να βρουν τον Νικολακη\nουτε τον Μήτε γνωρισαν τον τσίφτη και τον Γάκη\nτον Μπελο, τον περηφανο τον τσελιγκα του Γκατση.\nΣαν να μην εφτανε αυτο 'χασαν και το Γραμματικο.\nΚι αλλος μεγαλος μαχαλας κι αλλο μεγαλο σοι\nκλαιει, σπαραζει, οδυρεται, τριπλο το μοιρολόι.\nΠοιονε να πρωτοκλαψουνε, με τι λογιων κουβεντες.\nΔεν ηταν ενας, ουτε δυο, χαθηκαν τρεις λεβεντες.\nΚαι οι νυφαδες της χρονιας δεν 'ξεραν τι να κανουν,\nτι σταση να κρατησουνε, τι φορεσιες να βαλουν,\nαιωνων η παραδοση που οι βλαχοι δεν χαλανε,\nτις θελει να ' ναι χαρωπες, μαυρα να μη φορανε.\nΣτολιδια να μη βγαζουνε ολο τον πρωτο χρονο\nκαι τα μακρυα τους τα μαλλια να 'χουν πλεξουδες μονο\nαπο τα κεντημενα τους τιποτα να μη μενει,\nτις θελει να ' να ομορφες ο,τι κακο κι αν γενει.\nΔεν αντεξαν οι ορφανες να ' ναι με τα καλα τους\nβγαλανε τα στολιδια τους και τα χρυσαφικα τους,\nβγαλανε τα τσαπράκια τους κι ολα τα ασημενια,\nβγαλαν και τα φουστανια τους τα χιλιοκεντημενα\nλυσανε τις πλεξουδες τους και ντυθηκαν τα μαυρα.\nΑδελφια για σηκωστε τους στην εκκλησια να μπουμε\nγιατι δεν τους γνωριζουμε για να τους μοιραστουμε.\nΟλους μαζι τους βαλανε στης εκκλησιας τη μεση\nγυρω ολακερο το χωριο και που να τους χωρεσει.\nΕικοσι δυο μετρησανε κορμια καρβουνιασμενα\nτα σκεπασαν με γυναικων μαλλια ξεριζωμενα,\nψυχες που φτερουγισανε με μια και μονη ελπιδα\nμη ξεχαστουν απ' το χωριο κι απ' τη γλυκια πατριδα.\nΜα κι η γλυκια μας Παναγια, πλαι στην Αγια Πυλη\nτο προσωπο της σκεπασε μ' ολομαυρο μαντηλι\nνα μη φανουν τα ματια της που ητανε δακρυσμενα\nενοχη σαν να ενιωθε γι αυτα τα καμωμενα.\nΓι' αυτους που θυσιαζονταν για του Χριστου την Πιστη\nη εκκλησια δεν αντεξε, συθέμελα εσχισθη\nσάστισ' η μεγαλοχαρη βουβη μαρμαρωμενη\nκι αυτη δεν καταλαβαινε πως ο Θεος επετρεψε\nτετοιο κακο να γενει.\nΔεκα του μηνα θεριστή 'πεσαν οι αντρειωμενοι\nοι ψυχωμενοι του χωριου, οι πρωτοι, οι διαλεγμενοι.\nΔεν φτανουν για τους ηρωες σαβανα και λιβανια\nπαψτε γυναικες τους κλαθμους, γυριστε τα φουστανια\nσε αθανατων κεφαλες πρεπουν χρυσα στεφανια\nμνημα τρανο να στησουμε , να φτανει ως τα ουρανια\nολη η Ελλαδα να θωρει εδω με περηφανια.\nΕιθε ποτε μη χρειαστει ξανα τετοια θυσια\nειθε στον κοσμο ολοκληρο ειρηνη κι ευτυχια.\nΕσεις καλα μας ξερετε γιατ' ειμαστε παιδια σας\nολοι μαζι θα τρεξουμε σε καθε καλεσμα σας\nπως το μαρτυρικο χωριο, τ' ομορφο Κεφαλοβρυσο\nγια τη γικη σας τη ψυχη, για της πατριδας τη τιμη\nδεν θα διστασει ουτε στιγμη και παλι ολοκαυτωμα να γινει !


Δελτίο τύπου: Ολοκληρωμένο ψηφιακό σύστημα υποστήριξης λήψης αποφάσεων για το τμήμα Παιδείας της Πόλης. • Δήμος Καισαριανής\nΣάββατο, 28 Μαΐου | 3:47πμ\nΔελτίο τύπου: Ολοκληρωμένο ψηφιακό σύστημα υποστήριξης λήψης αποφάσεων για το τμήμα Παιδείας της Πόλης.\nΟ Δήμος Καισαριανής αναβαθμίζεται ψηφιακά και χρησιμοποιεί νέα τεχνολογικά εργαλεία για την εξυπηρέτηση των πολιτών.\nΑξιοποιώντας τις νέες τεχνολογίες ανάλυσης δεδομένων, ο Δήμος Καισαριανής αξιοποίησε, για πρώτη φορά, ένα ολοκληρωμένο ψηφιακό σύστημα υποστήριξης λήψης αποφάσεων για το τμήμα Παιδείας της Πόλης.\nΟ Δήμος Καισαριανής περιλαμβάνει 22 σχολεία με πάνω από 3.000 μαθήτριες και μαθητές. Με συνολικό ετήσιο προϋπολογισμό που αγγίζει τις 190.000 € και έκδηλες τις προκλήσεις της πανδημίας, η ανάγκη της βέλτιστης διαχείρισης των διαθέσιμων πόρων, για την διασφάλιση ενός υψηλού επιπέδου εκπαίδευσης ήταν επιτακτική.\nΤο τμήμα Παιδείας του Δήμου μας ένωσε τις δυνάμεις του με την Dataphoria, την πρώτη “data-for-good” νεοφυή επιχείρηση στην Ελλάδα, με στόχο τη χρήση δεδομένων για το κοινωνικό καλό. Αξιοποιήθηκαν οι υπάρχουσες λύσεις της εταιρείας, προσαρμοσμένες στις ανάγκες του τμήματος Παιδείας του δήμου μας με στόχο την ανάλυση όλων των δεδομένων που αφορούν στη διαχείριση των σχολείων, σε επίπεδο στρατηγικό, οικονομικό και τεχνικό.\nΠλέον, η διεύθυνση Παιδείας έχει πρόσβαση σε έναν “πύργο ελέγχου”, με live προβολή της κατάστασης των σχολείων και των αναγκών.\nΑπό τις πρώτες εβδομάδες αξιοποίησης της πλατφόρμας, μειώθηκαν σημαντικά οι χρόνοι απόκρισης στην ολοκλήρωση των απαιτούμενων τεχνικών εργασιών και βελτιώθηκε ο συντονισμός με τους διευθυντές και τις διευθύντριες των σχολείων, ενώ παράλληλα εξήγαγε χρήσιμα συμπεράσματα για τη χάραξη μελλοντικής στρατηγικής στοχεύοντας στη βελτιστοποίηση της διάθεσης των κονδυλίων ανά σχολείο.\nΟ Αντιδήμαρχος Παιδείας Μάνος Κιτσέλλης δήλωσε: “Προχωράμε σε ενέργειες που οδηγούν στη δημιουργία ενός καλύτερου περιβάλλοντος εκπαίδευσης για τους 3,000 μαθητές και τους 400 εκπαιδευτικούς του Δήμου μας.”\nΜπορείτε να παρακολουθήσετε δείγμα της εφαρμογής στο παρακάτω σύνδεσμο :


Τι προσφέρει μια μικρή αποχή από τα social media στη ψυχολογία μας; Δε θα πιστεύετε αυτό που θα συμβεί - Medical Land\nΤι προσφέρει μια μικρή αποχή από τα social media στη ψυχολογία μας; Δε θα πιστεύετε αυτό που θα συμβεί\nΈχει αποδειχθεί ότι στη διαπροσωπική επικοινωνία, περίπου το 30-40% της συζήτησης αφορά τις προσωπικές μας εμπειρίες. Αντίθετα, το 80% των συζητήσεών που γίνονται διαδικτυακά αφορούν τον εαυτό μας. Έτσι, ενισχύεται η αυτοπεποίθηση, ειδικά όταν έχουμε κοινό. Ουσιαστικά, το σώμα και το μυαλό μας επιβραβεύει που χρησιμοποιούμε τα μέσα κοινωνικής δικτύωσης και μιλάμε για τον εαυτό μας.\nΈχει αποδειχθεί ότι σε ένα κομμάτι χρηστών, τα κοινωνικά μέσα δικτύωσης προκαλούν άγχος, κατάθλιψη, αυξημένο αίσθημα κατωτερότητας και γενικότερα επηρεάζουν αρκετούς παράγοντες της υγείας. Ο βασικότερος όμως είναι η ψυχική υγεία, που φθείρεται καθημερινά.\nΦυσικά υπάρχουν και πολλά θετικά στα κοινωνικά μέσα ενημέρωσης.\nΔίνεται η δυνατότητα να «εξαπλωθούν» οι περιθωριοποιημένες φωνές και να ξεκινήσουν μια σειρά από σημαντικά κοινωνικά κινήματα, όπως το «body positivity», που παραπέμπει τις γυναίκες να αγαπήσουν το σώμα τους, όπως είναι.\nΟι ενήλικες του Ηνωμένου Βασιλείου περνούν κατά μέσο όρο οκτώ ώρες και 41 λεπτά στις οθόνες των κινητών και των υπολογιστών τους.\nΚαθένας μπορεί να «γεμίσει» αυτό το χρονικό διάστημα με άλλες δραστηριότητες, που ωφελούν την υγεία του.\nsocial mediaεθισμόςεθισμός στο διαδίκτυοψυχολογία\nΝευρική ανορεξία. Τα σημάδια της διατροφικής διαταραχής που δείχνουν το πρόβλημα\nPenis captivus: Τι σημαίνει και πότε συμβαίνει στο σεξ


Επίσημα Κουνενάκης και... φουλ για Ξάνθη - Αθλητισμός - Νέα Κρήτη\nΤώρα διαβάζετε: Επίσημα Κουνενάκης και... φουλ για Ξάνθη\nΕπίσημα Κουνενάκης και... φουλ για Ξάνθη\nΜε γοργούς ρυθμούς συνεχίστηκε η στελέχωση του τεχνικού τιμ του ΟΦΗ, μετά την συμφωνία με τον Γιάννη Πετράκη. Όπως αναμενόταν, άμεσος συνεργάτης του είναι ο Νίκος Κουνενάκης, εξέλιξη που ανακοινώθηκε χθες επίσημα από την κρητική ΠΑΕ και οριστικοποιήθηκε η επιστροφή του σε πολύ γνώριμα… λημέρια.\nΈτσι, σήμερα ήταν κανονικά δίπλα στον Γιάννη Πετράκη στις προπονήσεις, ενώ στις πρώτες του δηλώσεις δεν έκρυψε τη χαρά του, τονίζοντας στην επίσημη ιστοσελίδα της ΠΑΕ: «Πλέον υπηρετώ τον ΟΦΗ από ένα άλλο πόστο και είναι δεδομένο ότι νιώθω τιμή και περηφάνια που επέστρεψα. Στις λίγες μέρες που βρίσκομαι εδώ βλέπω πως γίνεται μια σημαντική προσπάθεια από την διοίκηση και χαίρομαι ιδιαίτερα που θα είμαι κι εγώ μέρος αυτής της προσπάθειας. Ευχαριστώ τα μέλη του Δ.Σ. και τον προπονητή μας Γιάννη Πετράκη που με εμπιστεύτηκαν και θεωρώ ότι μέσα από την οργανωμένη δουλειά που φαίνεται ότι γίνεται, ο ΟΦΗ θα βάζει κάθε μέρα και λίγο πιο ψηλά των πήχη».\nΣτο μεταξύ, ο Σύλλογος Μετόχων της ΠΑΕ εξέδωσε ανακοίνωση για τον Γιάννη Πετράκη που αναφέρει: «Μια νέα σελίδα άνοιξε για την ομάδα μας με το ξεκίνημα της νέας χρονιάς. Ένας κύκλος έκλεισε και ένας άλλος αρχίζει, με την έλευση του νέου προπονητή Γιάννη Πετράκη, ο οποίος ανέλαβε τα ηνία της ομάδας μας.\nΟ Σύλλογος Μετόχων εύχεται σιδεροκέφαλος στον Κύριο Πετράκη, και να έχει επιτυχίες τόσο σε προσωπικό, όσο και -κυρίως- σε συλλογικό για την ομάδα επίπεδο.\nΥ.Γ.: Με τα δικά μου τα φτερά πετά και μη φοβάσαι, μη σε τρομάζει ο καιρός σ' όποιο ουρανό και να 'σαι».\nΣε φουλ ρυθμούς δούλεψαν σήμερα οι… μηχανές του ΟΦΗ για την Δευτεριάτικη εκτός έδρας αναμέτρηση με την Ξάνθη. Προπόνηση έγινε πρωί και απόγευμα, με το Γιάννη Πετράκη να ρίχνει το βάρος στην τακτική. Η αγωνία έχει να κάνει με τον τραυματισμό του Θανάση Παπάζογλου, καθώς ο υπέρηχος στην γάμπα δεν έδειξε κάτι ιδιαίτερα ανησυχητικό, όμως οι πιθανότητες για τη συμμετοχή του είναι μοιρασμένες. Το τοπίο θα ξεκαθαρίσει σήμερα και σε περίπτωση που δεν τα καταφέρει, στην κορυφή της επίθεσης θα αγωνιστεί ο Περογαμβράκης. Τα αγωνιστικά προβλήματα δεν είναι λίγα, αφού υπάρχουν και οι τιμωρημένοι Λαμπρόπουλος και Ζορμπάς.


Αύγουστος 20, 2019 1:26 μμ\nOn Μάρτιος 28, 2019 4:41 μμ\nΕλεύθερος ο 35χρονος άνδρας που κατηγορείται για τη δολοφονία ενός 52χρονου Ρομά, ο οποίος έκλεψε κότες από το κοτέτσι το σπιτιού του.\nΌπως αναφέρει το korinthostv.gr, ο κατηγορούμενος αφέθηκε ελεύθερος με τους περιοριστικούς όρους της άμεσης απομάκρυνσης από την ευρύτερη περιοχή της Κορινθίας και της απαγόρευσης εξόδου από τη χώρα ενώ πρέπει να δίνει το παρών σε αστυνομικό τμήμα.\nΝωρίτερα, το πρωί της Πέμπτης (28/03) επικράτησε νέα μικροένταση έξω από τα δικαστήρια της Κορίνθου, όταν ομάδα Ρομά επιχείρησε να πλησιάσει στο σημείο, ωστόσο παρεμποδίστηκε από δυνάμεις των ΜΑΤ.\nΙσχυρές αστυνομικές δυνάμεις έχουν περικυκλώσει το δικαστικό μέγαρο Κορίνθου από νωρίς το πρωί και δεν επιτρέπουν στους Ρομά να πλησιάσουν, καθώς σήμερα απολογείται ο 35χρονος από το Σολωμό Κορινθίας που κατηγορείται για τη δολοφονία του 52χρονου επίδοξου διαρρήκτη.\nΠαρά τα δρακόντεια μέτρα ασφαλείας υπήρξε κυνηγητό των ΜΑΤ με τους Ρομά και επεισόδια μικρής έντασης.\nΤις προηγούμενες ημέρες συγγενείς αλλά και φίλοι του θύματος διεμήνυαν ότι είναι αποφασισμένοι να πάρουν τον νόμο στα χέρια τους αν δεν αποδοθεί δικαιοσύνη.\nΝα σημειωθεί ότι την Τρίτη (26/03), στο δικαστικό μέγαρο της Κορίνθου, έλαβαν χώρα εκτεταμένα επεισόδια από συγκεντρωμένους Ρομά, που περίμεναν τον 35χρονο για να τον λιντσάρουν.\nΠλήθος κόσμου κατέκλυσε την Τετάρτη (27/03) τα Εξαμίλια Κορινθίας, για την κηδεία του 52χρονου Ρομά.\nΟδύνη, αλλά και θυμός από την οικογένεια του θύματος, οι οποίοι φώναζαν ότι θέλουν να αποδοθεί δικαιοσύνη.\nΌξυνση του στεγαστικού προβλήματος προέβλεψε ο Γιάννης Δραγασάκης\nΘεσσαλονίκη: Εγκαίνια του νέου χώρου στέγασης του Τμήματος Αποκατάστασης Τοξικοεξαρτημένων «Ιανός»\nΠόρτο Χέλι: Ελεύθερος με περιοριστικούς όρους ο χειριστής…\nΑύγουστος 12, 2019 3:10 μμ\nΑύγουστος 12, 2019 11:00 πμ\nΝεαρός χτύπησε και έκλεψε ηλικιωμένη στη Θεσσαλονίκη\nΑύγουστος 3, 2019 10:45 πμ


Make Them Suffer - Exit Now - Αθήνα -\nMake Them Suffer – Exit Now – Αθήνα\nMake Them Suffer - Exit Now - Αθήνα\nΉρθε η ώρα να διαρρήξεις το πιο τρομακτικό σπίτι όλων των εποχών! Ανακάλυψε την σκοτεινή του ιστορία και σώσε τα εγκλωβισμένα θύματα χωρίς να πέσεις στα χέρια του μανιακού ηλικιωμένου ιδιοκτήτη. Λένε ότι τρέφεται με ανθρώπινη σάρκα και η μόνη του σκέψη είναι να τους κάνει να υποφέρουν…\nΑκατάλληλο για άτομα με επιληπτικά ή καρδιακά προβλήματα.\nΑκατάλληλο για κλειστοφοβικούς.\nΣυνιστούμε άνετη ενδυμασία.\nΤο δωμάτιο Make Them Suffer της εταιρίας EXIT NOW βρίσκεται στη διεύθυνση:\nESCAPE ROOMS, EXIT NOW (ΑΘΗΝΑ), ΑΘΗΝΑ